
TISAK GRADJANSKE TISKARE, ZAGREB, MART1ĆEVA 17 


LJUDI IZ TEMPLETONA 


Odmah nakon izminuća rata za sjeveroameričku 
nezavisnost, odlučio je Duke Tempel, potomak vrlo 
ugledne porodice iz Pennsylvanije osnovati novo na¬ 
selje u državi New York, na području, koje obiluje 
izvorima. Zahvaljujući Dukeovom bogatstvu i nje¬ 
govoj čvrstoj volji, nalazilo se je već za nepunih de¬ 
set godina na mjestu, gdje je do nedavna vladala pu¬ 
stoš živo i bogato naselje, koje se je po osnivaču 
prozvalo Templeton i izabralo za svog suca i vrhov¬ 
nog upravitelja osnivača Duka Templa. 

Duke Tempel imao je još iz ranog djetinjstva 
iskrenog prijatelja Eduarda Effinghama, jedinog si¬ 
na proslavljenog majora Effinghama, koji je svoje 
poslijeđnje godine provodio povučeno od svijeta. 
Stari Effingham oženi sina Eđuarđa i prepusti mu 
svoj veliki imetak. Obogativši se očevim novcem, 
smatrao je mladi Eduard prvom brigom pobrinuti 
s ?„ za svo £ najboljeg prijatelja. Duke i Eduard otvo- 
rise u Philadelphiji veliku trgovačku kuću, koja će 
glasiti na Duka Templa, jer se tada nije dolikovalo 
slavnom vojniku baviti se trgovinom. Nakon nekog 
vremena prepusti Eduard čitav posao prijatelju Oba 
druga još se više sprijateljiše Dukeovom ženidbom. 
Duke je naime oženio djevojku iz vrlo ugledne poro¬ 
dice i time je uklonio negodovanje Eduardovih rodi¬ 
telja spram sebe. 

U to vrijeme izbili su po Americi politički ne¬ 
miri. Jedni su bili za oslobodjenje ispod engleskog 

jarma, dok su drugi pristajali i dalje uz Englesku 
krunu. Duke je spadao medju prve, a Eduard medju 
druge. Iz tih nemira rodio se rat za oslobodjenje. U 
tom vrtlogu velikih dogadjaja zadesila je Eduarda i 
velika žalost smrću drage mu žene. Ostavši sam, on 
povjeri prijatelju trgovinu i sav svoj imetak, te se 
prijavi u englesku kraljevsku vojsku. Tako su se 
prijatelji razišli. 

Po svršetku rata obogatio se je Duke kupujući 
i prodajući zemlju. Kad je već zaradio velik imetak 
krenuo je u državu New York, kupio zemlju i osno¬ 
vao već spomenuti Templeton. U medjuvremenu 
umrla je i njegova žena, ostavivši mu kao jedinog 
nasljednika dražesnu kćerku Elizabetu. Elizabeta se 
je nalazila dugo vremena u nekom zavodu. Poslije 
ženine smrti pozove Duke kćerku u Tempelton, da 
mu unese u kuću mladost i veselje. Tim dogadjajem 
počinje ova pripovijest. 

U predvečerje bistrog zimskog dana jurile su 
raskošne saonice po neutrtoj cesti. Vatreni konji gi¬ 
zdavo su gazili metar dubok snijeg, javljajući svo¬ 
jim praporcima dolazak u Templeton. Na boku sao- 
nica sjedio je mlad crnac, ispucanog lica od hladno¬ 
će i neprestano je bodrio konje. U saonicama, koje 
su bile obložene debelim bivoljim krznima, sjedio je 
jedan muškarac i mlada djevojka. Bio je to sudac 
Duke Tempel i njegova kćerka Elizabeta. Duke je 
imao na sebi tešku krznenu bundu, a na glavi Suba¬ 
ru od dabrove kože, sa koje je visio repić. Iz šubare 
gledala su dva plava oka, koja su odavala vrlo do¬ 
brog i čestitog muškarca. Njegova je kćerka bila 
obučena napola muški. Na glavi je imala crnu kapu- 
cu, koja joj je prekrila gotovo čitavo lice. Svojom 
vanjštinom bila je Elizabeta potpuno nalik na svoju 
pokojnu majku. Ovog časa bila je djevojka zabav- 

Ijena promatranjem prirode. Lijevo i desno stršile 
su omorike, okićene bjelinom kao božićna drvca. 
Posvuda je vladala sveta tišina, koju je tek od zgo¬ 
de do zgode narušavao tihi šapat veličanstvenih vr¬ 
hova omorika. Ispočetka bila su stabla osamljena, 
ili tek po nekoliko njih zajedno. Kad li poslije je¬ 
dnog zavoja osvane pred Elizabetinim "očima gusta i 
sablastna šuma, iz koje je dopirao jasan lavež pasa. 
Sudac Duke Tempel je malo prisluhnuo, a zatim za- 
povijedio crncu: 

— Zaustavi Agi, medju ovim glasovima prepo¬ 
znajem Hektora. Kladim se, da Veliki lovac Natty 
proganja divljač. Ako se, Elizabeto ne uplašiš puc¬ 
njave, dobit ćeš za badnjak mirisnu pečenku. 

Crnac je smjesta zaustavio saonice i počeo žu¬ 
stro mahati rukama, kako bi oživio zamrznute prste. 
Duke Tempel skoči sa saonica, dohvati dvocjevnu 
pušku i podje prema šumi. U taj čas ugleda prekra¬ 
snog jelena, koji je pretrčao preko ceste u drugu po¬ 
lovicu šume. Duke brzo nacilja i opali, ali ga ne po¬ 
godi. On^ opali još jednom bez uspjeha. Medjutim je 
jelen izašao iz šume i ponovno pretrčao cestu. Sudac 
opali treći puta, a u isti tren padne i hitac iz šume. 
Jelen se propne i stroopošta se pogodjen na zemlju. 
Iz šume se začuju glasovi i za čas osvanuše na cesti 
dva lovca. 

— Oho, Veliki lovac je u zasjedi, reče Duke i 
podje prema ubijenom jelenu. Znaš Natty, mogao 
sam zapravo uštediti ovo nekoliko zrna olova. Ali 
tko zna, nije li baš moje zrno dokrajčilo život ovom 
starom lukavcu. 

Ni govora, odvrati Natty lukavo se smješeći. 
Vi ste pucali da skratite vrijeme u ovoj hladnoj ve¬ 
čeri. Osim toga vaše je zrno bilo suvišno ovdje, gdje 
su takva dva psa kao Hektor i Dijana. Vi možete lo- 

viti purane oko svoje kuće, ali kad si zaželite jelje- 
njeg mesa ili medvedje šunke, onda uzmite bolju 
pušku nego što je ova vaša. 

Veliki lovac obriše rukavom nos i rastegne usta 
na smijeh. 

— Nemaš pravo grditi moju dvocjevku. Pogle¬ 
daj ova dva pogodka na jelenu. Jedan kroz vrat, a 
drugi kroz srce. Jesam li dakle i ja pogodio? 

— Svejedno je, tko ga je gdje pogodio, reče 
Natty malo zlovoljno. Ipak je nemoguće da bi ova¬ 
kav siguran pogodak bio iz vaše ili moje ruke. Ta 
ruka bila je mlada i snažna. Ja sam doduše i siroma¬ 
šan, ali se mogu odreći te lovine u vašu korist, sa¬ 
mo mislim, da u državi koja je slobodna kao naša 
ne može nitko upotrijebiti silu. Ove zadnje riječi iz¬ 
govorio je Natty gundjajući pred sebe. 

— Ne, odgovori Duke, tu se radi o lovačkoj 
časti. Ja mogu kupiti takvog jelena za nekoliko do¬ 
lara. Ali kako bi mogao doći pred svog bratića Jo- 
hnessa, koji čitavu zimu lovi, a tek je ustrijelio 
nekoliko vjeverica. Ja moram pred njim očuvati 
svoj lovački glas. 

— Imate pravo, odvrati Natty, nekada je bilo 
lahko loviti divljač. Ja sam znao sjediti na kućnom 
pragu i ustrijeliti po dvanaest jelena. A do medvje- 
dje šunke dolazilo se je takodjer na lagan način. 
'Sada se divljač povlači sve dublje u šumu, pa ju je 
vrlo teško nanjušiti. Ha, evo i Hektora, produži 
Natty pogladivši velikog crno-žutog psa. To vam je 
onaj stari lopov, kojem su vukovi prošle zime skoro 
pregrizli grkljan, kad je branio moj dom. Ovo je 
pseto vjernije od mnogog čovjeka. 

Elizabeta je čitavo vrijeme promatrala Velikog 
lovca Nattija. Na glavi mu je bila prilično otrcana 
kapa od lisičjeg krzna. Lice mu je bilo isšibano i cr¬ 

veno od vjetra. Odijelo mu je bilo od jelenje kože. 
Preko ramena nosio je rog, u kojem je držao barutni 
prašak. Pored roga visjela je torba, iz koje je upra¬ 
vo izvadio posudicu s kojom je mjerio barut i sipao 
ga u pušku, koja je bila skoro visoka kao on. Eto, 
tako je izgledao naš stari prijatelj, kojeg su svi 
znali pod imenom Veliki lovac. 

— Ipak mislim, reče Duke gledajući jelena, da 
bi trebalo priznati, da sam ga ja ustrijelio. Moje ta¬ 
ne prošlo mu je kroz vrat, a onaj drugi pogodak 
kroz srce bio je nepotreban. Kod nas pravnika zove 
se takav slučaj actus supererogationis, dragi moj 
Natty. 

— Što se mene tiče, dragi suče, mogli ste to 
nazvati i kaktus. Ova vaša pravnička mudrost je 
mnogo jednostavnija od moje lovačke vještine. Kako 
rekoh, suče, ovog jelena je ipak usmrtila mladja 
ruka od vaše i moje. 

— Bacit ću u zrak jedan dolar, pa ćemo vidjeti 
ćiji je jelen, obrati se sudac Nattijevom pratiocu. 
Ako izgubite, dolar je vaš. 

— Ja sam potpuno siguran, reče mladi lovac, 
da sam ga ja ubio. 

— Dvojica protiv jednoga, nasmiješi se sudac. 
Vaša je većina, pa se prema tome moram ja povući. 
Crnac Agi je rob bez prava glasa, a moja kćerka je 
još maloljetna. Ja gubim igru, ali mi svejedno pro¬ 
dajte životinju, da se kod kuće pohvalim. 

— Prodati?, odvrati Natty malo razdraženo. Ja 
znam, da sam već često puta susreo divljač, koja je 
sa pogodkom u vratu lutala još nekoliko dana po 
šumi. Ja ne spadam u onu vrstu ljudi, koji će uzeti 
nešto što im ne pripada. 

— Do vraga, kako si tvrdoglav Natty, reče su¬ 
dac još uvijek dobro raspoložen. Recite mladiću, 
vrijedi li vam ovaj jelen tri dolara? 

— Najprije valja ustanoviti ko ga je ubio, od¬ 
govori mladi lovac odlučno. Koliko je bilo naboja u 
vašoj pušci? 

— Pet, mladi stranče odgovori začudjeno Duke. 
Mislim, da je to bilo dovoljno za tog starog vjetro- 
gonju. 

— Dovoljan je jedan, odvrati mladi lovac i po- 
dje prema drvetu kod kojega je stajao kod pucanja. 
Vi ste pucali prema ovbj strani, gospodine suče. 
Pogledajte, u ovom stablu su dva metka. 

— Vi govorite protiv sebe, nasmiješi se Duke 
pregledavši pokazano mjesto na stablu. Ovdje su 
dva metka. A gdje je treći? 

„ — Treći je ovdje, reče mladi lovac rastvorivši 
svoj kaput i pokazavši na prsima ranu iz koje je ka¬ 
pala krv. 

— Za ime Božje, zaprepasti se sudac. Mi smo 
ovdje brbljali gluposti, a ovaj mladić je mogao 
stradati životom. Dodjite smjesta s nama, još je 
svega pola sata do mjesta. U mojoj kući imat ćete 
brižnu njegu dok se ne oporavite. 

— Hvala vam, odgovori mladi lovac, ali ja od¬ 
bijam vašu ponudu. Mene čeka prijatelj, koji bi bio 
u prevelikoj brizi za mene, kad se ne bi vratio ve¬ 
čeras kući. Jedino se nadam da ste sada uvjereni 
kome pripada jelen. 

— Jesam, odgovori sudac gotovo nježno, ali bi 
ga svejedno kupio. Osim toga dajem ti pravo, pro¬ 
duži sudac govoreći mladiću čas »vi«, čas »ti«, da 
loviš po svim mojim šumama. Do sada je to pravo 
uživao jedini Veliki lovac Natty. A ovaj novac uzet 
ćeš kao odštetu za svoj i za moj pogodak. 

-— Još ima starih ljudi, reče Natty isprsivši se 
ponosno, koji će posvjedočiti da je pravo Velikog 
lovca na ova lovišta mnogo starije od prava Duka 
Templa. Ako bi nekome trebalo zabraniti lov na 
divljač, to bi svakako trebalo zabraniti onima, koji 
više puta pogadjaju krivi cilj. 

— Oprostite gospodine, odbije mladi lovac po- 
nudjeni novac. Ja ne ću ni za koju svotu odstupiti 
svoju lovinu. 

— Za taj ćete novac kupiti više od jednog jele¬ 
na, reče sudac. Uzmite mladiću, tu je ravno stotinu 
dolara. 

Mladi lovac je časkom oklijevao, ali se je brzo 
postidio svoje slabosti, pocrvenivši u licu. Elizabeta, 
koja je čitavo vrijeme promatrala lovce, umiješa se 
u razgovor. 

— Vi ne smijete odbiti pomoć mog oca, reče 
djevojka. Podjite s nama i povjerite se našoj brizi 
i njezi. 

— Do Nattijeve kuće je preko jedan sat vo¬ 
žnje, reče sudac i pašljivo povede mladog stranca 
saonicama. Ja ću te povesti u Templeton, a Natty 
će umiriti tvog'prijatelja. Ako baš želiš, odvest ću 
te sutra kući. 

-— Najbolje je da podješ sa sucem, pridruži se 
i Natty. Moja stara ruka nije više sposobna za lije¬ 
čenje rana. Nekada sam hodao kroz pustoš po tri 
dana sa tanetom u koljenu i konačno sam ga sam 
izvadio džepnim nožićem. Hajde mladiću, podji ti 
ipak u Templeton. 

Ove riječi smekšaše mladog lovca, te se je udo¬ 
bno smjestio u saonice. 

Duke je uz pomoć Agia natovario jelena i po¬ 
nudio Nattiju mjesto kraj sebe. 

— Hvala, odbije Natty, mene čeka još večeras 
važan posao. 

— Ne recite kod kuće ništa o mojoj rani, niti 
ne spominjite kuda sam otišao. 

— To prepusti meni, mladiću, ja sam se kraj 
indijanaca naučio šutjeti, odgovori Natty. Ti radije 
pripazi na onog liječnika u Templetonu. Radije po¬ 
zovi indijanca Johna, taj se razumije bolje u liječe¬ 
nje rana, nego svi ti latinski mudraci. 

Natty naglo ušuti, došulja se do obliže omorike, 
klekne i opali. U slijedećem trenutku srušila se je sa 
grane ptica uz veliki štropot. Bio je to veliki tetri- 
jeb, kojeg je Hektor htio zgrabiti. 

— Ostavi ga, stari lupežu, vikne Natty te se 
okrene prema saonicama podigavši tetrijeba. Ovo 
neće biti tako loša pečenka za Božić jednom starom 
pustinjaku. A ti mladiću ne zaboravi na indijanca 
Johna. 

Njegove su biljke bolje od svih ljekarija na svi¬ 
jetu. 

Natty prebaci preko ramena pušku i otputi se 
sa svoja dva psa u šumu. Za čas je nestao s vidika. 

Saonice su krenule cestom, koju je pokrivao su¬ 
mrak. Duke Tempel je čitavo vrijeme promatrao 
mladića, te mu se je činilo, kao da ga od nekuda po¬ 
znaje. Njegovo ime bilo mu je nepoznato, tek je 
znao da se mladić nalazi u ovim krajevima oko mje¬ 
sec dana. 

Kad su saonice došle na jednu uzvisinu, sudac 
pogleda u dolinu, gdje se je prostiralo mjesto. 

— Pogledaj Elizabeto, ovdje dolje je tvoj dom, 
a i tvoj mladiću, bude li ti se svidjaio. 

Uto su se saonice počele spuštati prema mjestu. 
Elizabeta je sa radošću promatrala prirodu. Uokolo 
su se prostirali brežuljci pokriti snijegom, a daleko 

u pozadini nazirali su se obrisi visokih gora. Cestom 
su se žurile razasute saonice, koje su hitile domovi¬ 
ma. Mladić je promatrao okolinu mršteći se. Na ju¬ 
gu prostiralo se je oveće gorsko jezero, u koje je utje¬ 
cala vijugava rijeka, po čijoj obali je raslo drveće. 
Duž rijeke sagradili su doseljenici svoje skromne dr¬ 
vene kućice. Pored ušća rijeke ležale su sniježno bi¬ 
jele kuće Templetona. Medju njima isticalo se je ne¬ 
koliko ovećih zgrada sa zelenim prozorima, ispred 
kojih su bili zasadjeni borovi kao tjelesna straža. U 
tim kućama stanovali su odličnici Templtona, medju 
koje je u prvom redu spadao sudac Tempel. Ti od¬ 
ličnici sastojali su se od nekoliko naobraženih ljudi, 
oko desetak trgovaca, koji su se vrlo rado nazivali 
veletrgovcima. Oni su mnogo doprinijeli za uljepša- 
vanje mjesta. Pored ovih imao je Tempelton i vrlo 
iskusnog liječnika, pred čijim su naočalima bježale 
sve bolesti. To je bio razlog, da u Tempeltonu nije 
uopće bilo bolesnika. Izmedju svih tih kuća isticala 
se je palača iz bijelog kamena, gradjena nekakvom 
mješavinom stilova. Bio je to dvorac Duka Templa. 
Nacrte za gradnju izradio je već spomenuti sučev 
bratić Johness, koji je bio u mjestu neke vrsti nad¬ 
glednik i graditelj. 

Elizabeta je bila zadubljena promatranjem ku¬ 
ća u dolini, iz kojih jedđizio dim sa kućnih ognjišta. 
Njezinu je pažnju obuzela sva okolina Tempeltona, 
sjećajući je na njezino djetinjstvo. Iz tog sanjare¬ 
nja trgne ju glas praporaca. Prema njima jurile 
su glomazne saonice sa četveropregom. U saonicama 
su bili sami Dukovi znanci. Na boku je sje¬ 
dio malešan, stariji čovjek, sav zamotan u krzno. 
Bio je to Dukov bratić Johness. U saonicama je u 
prvom redu sjedio muškarac napadno suh i visok, 
sa izbuljenim plavim očima. Na glavi je imao srni je¬ 


li 






snu vunenu kapu. Ovaj čudak se je zvao Quoi, pori- 
jetlom Francuz, inače veletrgovac u Templetonu. U 
njegovom dućanu dobilo se je sve počam od pu- 
ščanog praha do svadbenih darova. Njemu nasuprot 
je sjedio čovjek sa odlučnim crtama lica, bio je to 
gospodin^ Hartman, po narodnosti Nijemac. Hart- 
man je živio u mjestu četiri dana udaljenom od 
Templetona, te bi dolazio četiri puta u godini u go¬ 
ste sucu Templu i ostajao bi kod njega svaki puta 
po tjedan dana. Četvrti putnik bio je čovjek sanjar¬ 
skog izgleda. Nosio je sasvim lagani crni kaput pra¬ 
starog kroja. Bio je to gospodin Grand, pastor Tem¬ 
pletona. 

Čim je Johness ugledao Dukove saonice i prili¬ 
čno im se približio poviče Agi ju: 

— Makni se crnački kralju, da mogu moje go¬ 
spodske saonice proći kraj tvojih taljiga. Dobro do¬ 
šao bratiću! Dobro došla dražesna Elizabeto! Došao 
sam vam u susret sa izabranim tovarom. Pogledajte 
u moje saonice. Gospodin Quoi je dospio tek natući 
preko ušiju noćnu vunenu kapicu. Stari Hartman je 
ostavio na stolu pola boce neispijenog vina, a dušo¬ 
brižnik <^rand je došao u svojoj propovijedi samo do 
polovice. Kako vidite, uzeo sam četveropreg, da iz¬ 
gleda što dostojanstvenije. Ali se ovi magarci ne 
slažu u zapregu. Morat ću prodati dva prednja go¬ 
luba. 

— Prodaj sve što hoćeš Johness, prekine ga 
Duke sa smješkom. Samo nemoj prodavati moju 
kuću i Elizabetu. 

S ovim riječima okrene se Duke i ostalima. 

— Zdravo stari prijatelju Hartmane. To je do¬ 
ista veliko djelo, kad ti u tim godinama dolaziš u 
susret prijatelju. A vama gospodin Quoi moje pošto¬ 
vanje. A gospodinu Grandu dugujem zahvalnost za 

njegovu pažnju. Gospodo, predstavljam vam moju 
kćerku Elizabetu, o kojoj ste već toliko čuli. 

Čitavo to vrijeme dobacivao je Johness svoje 
duhovite primjedbe, smijući se od srca. Poslije obav¬ 
ljenog pozdravljanja htio je Johness okrenuti svo¬ 
je saonice. Bio je to vrlo težak posao, jer je cesta 
bila prilično uska. Trebalo je saonice pustiti natra- 
ške niz brdo i onda spretno okrenuti. Crnac Agi, 
koji je promatrao taj pothvat, predloži Johnessu 
da ispregne dva konja. I sudac se pridruži crnče- 
vom prijedlogu, kojeg je Johness sa negodovanjem 
odbio. 

— Ja sam ove konje naučio voziti, pa će me i 
slušati. Naprijed moji zekonje^ 

Johness pritegne uzde i prisili konje na poslu¬ 
šnost. Kad su životinje osjetile, da svakim korakom 
propadaju u sve dublji snijeg, počela su prednja 
dva vranca potiskivati stražnje, koji su potiskivali 
saonice sve više prema rubu ceste, iza koje je bio 
ponor. 

— Jao, usklikne gospodin Quoi. Što to radite 
Johness ?! 

— Grom i pakao, poviče stari Hartman pogle¬ 
davši u ponor. Zar ćemo ovdje ostaviti svoje kosti? 

— Budite pametni čovječe Johness, reče kratko 
Grand. 

— Naprijed, vi tvrdoglave mrcine, poviče Joh¬ 
ness, mašući bičem. 

— Svemogući neka se smiluje ovim jadnicima, 
zakuka Duke. 

— Elizbeta je prodorno kriknula, a crnac Agi 
je promijenio boju u zamazano bijelu. U tom jezovi¬ 
tom času skoči sa saonica mladi neznanac, uhvati 
podivljale životinje za uzde i ukroti ih sa nekoliko 
udaraca u čelo. Konji se odmah umiriše i povukoše 

šk 







saonice natrag na cestu, naglo ih zaokrenuvši i pre- 
vrnuvši putnike na cestu. Hartman i Grand padoše 
na dosta tvrdo, dok je Jchnes odletio u polukrugu 
na hrpu snijega pored ceste. Istu je sudbinu doživio 
i gospodin Quoi, upavši tako duboko, da su mu viri¬ 
le samo noge. Kasnije su mu svi pričali, da je izgle¬ 
dao kao strašilo za ptice. Prvi se je snašao stari 
Hartmn, koga nije ni na čas ostavila prisutnost du¬ 
ha. On poviče na Johnessa napola u smijehu, napola 
Iju teći se. 

— Zar se tako istovaru ju saonice nesretniče? 

Johness, uvjerivši se, da se nikome nije ništa 
dogodilo, vragoljasto se nasmije. 

— No bratiću, nisam li se dobro držao? Da ni¬ 
je bilo moje snažne ruke, bilo bi svašta. 

— Hej moj dragi bratiću Johness, reče sudac. 
Ne hvali se prebrzo. Da nije bilo ovog mladića, ne bi 
ostalo od vas ništa osim kostiju. Ali, gdje je naš 
gospodin Quoi? 

— Tu sam, oglasi se neki prigušeni glas. Živ 
sam i zdrav, hvala Bogu. Hoćete li, crnački kralju, 
biti tako ljubezni, pa mi pomoći stati na vlastite no¬ 
ge. 

Crnac je uslužno priskočio i izvukao gospodina 
Quoia. Francuz je bio čitav, osim nekoliko manjih 
ogrebotina., Nije ga napustila njegova uobičajena 
otmjenost. 

— Kako ste vi u svemu spretni, dragi gospodine 
Johness. 

— Johness znade sve osim upravljanja sa če- 
tveropregom, upadne sudac. 

— Izvolite međjutim, moja gospodo, u moje sa- 
onice, da što prije ublažimo pretrpljene strahote 
kraj tople peći. Johness neka ostane sa Agijem kod 

svojih saonica. Požuri za nama Johness, obrati se 
sudac bratiću. 

Na te riječi popeli su se svi u Dukove saonice i 
krenuli prema Templetonu. Johnes je za kratko 
vrijeme uredio sa Agijem saonice i pojurio za prija¬ 
teljima. Tjerao je konje svom snagom, tako da je 
još prije Templetona prestigao sučeve saonice. Kad 
su stigli u Templeton bio je već gusti mrak. Pred 
Dukovom kućom dočekali su ih uslužni ukućani. 


INDIJANAC JOHN 

Ulaz u Dvorac Duka Templa bio je za čitav 
Templeton nešto osobito veličanstveno. U dvorac 
su vodile bijele kamene stepenice, a ispred kuće na¬ 
lazio se je prostor od granitnih četvorina, na kojima 
su počivali šareni drveni stupovi, koji su držali la¬ 
gani drveni krov. Ovi stupovi nisu nikako pristajali 
stilu kuće, ali su zato bili ponos graditelja Johnessa. 
Sa granitnog prostora vodila su umjetnički izrezba¬ 
rena vrata u dvorac. Kad su saonice stigle pred kuću 
nahrupi po stepenicama posluga. Bilo je tu desetak 
žena i muškaraca, medju kojima se je osobito isti¬ 
cao jedan. Imao je na sebi svjetlo plavi frak sa na¬ 
padno dugačkim repovima, koji su mu sizali skoro 
do peta Na fraku je bilo izvezeno veliko sidro. Pr¬ 
sluk i hlače bile su od izblijeđjeiog crvenog baršuna, 
dok su čarape bile prugaste u nekoliko kričećih boja. 
Na nogama je imao polucipele iz laka sa velikim 
svijetlim kopčama, Stas mu je bio srednji. Lice mu 
je bilo okruglo i crveno, nos prčast, a usta gotovo 
od uha do uha. Taj čovjek, koji je već po svojem iz¬ 
gledu zauzima medju poslugom poseban položaj, 







zvao se je Benjamin Penglivan. Nedao Bog, da ga 
je netko slučajno zapitao nešto o njegovoj prošlosti. 
Tada^bi Benjamin zaklopio oči i odgovorio na dušak 
svoj životopis kao djače zadaću. Počimao je ovako: 
»Ja se zovem Benjamin Penglivan, ali me većina lju¬ 
di zove Ben Pump. Odrasao sam u malom mjestan¬ 
cu u Engleskoj, gdje sam u najranijoj mladosti ra¬ 
dio u rudokopu željeza^ Kasnije sam dospio na neki 
kriomcarski brod, te sam proživio dulje vremena u 
strahu pred engleskom kraljevskom mornaricom. 
Tu sam stekao pregršt iskustva i odvažnosti. Poslije 
sam bio po nalogu kraljevske mornarice zaposlen 
na jednom kraljevskom brodu. U početku sam bio 
kapetanov sluga, dok nisam svojom marljivošću po¬ 
stigao čast opskrbnog majstora. Na tom brodu ski- 
tao sam se za čitavog trajanja rata sa Amerikom. 
Po zaključenom miru otišao sam u Ameriku, da si po¬ 
gledam crnce iz bliza. I eto, tada je sudbina htjela, 
te sam dospio ovamo u kuću suca Duka Templa. 
gdje su već za nekoliko dana izbile moje sposobnosti 
i ja postadoh desnom rukom gospodinu Johnessu*. 

Nasuprot Benjaminu isticala se je jedna žena 
srednjih godina. Bila je obučena u prešarenu halji- 
nu, koja je vrlo neskladno pristajala njezinom vi¬ 
sokom, mršavom uzrastu i suhonjavom licu sa za¬ 
šiljenim nosom. Na prvi pogled vidjelo se je, da ta 
žena stoji iznad sve ostale posluge. Bila je to gospo- 
djica Pettybone. Čuvši praporce saonica, dotrčala je 
i ostala posluga iz dvorišta. Bih su to većinom crnci 
znatiželjnih očiju, koji su od radosti počeli tako pa¬ 
kleno galamiti, da su ih psi svojim lajanjem nadvi¬ 
kivali, pokušavajući uskladiti svoj lavež sa vikom 
crnaca. Buka bi bila za čas nesnosna, da nije Johness 
zazviždao na prste, umirivši smjesta pse. Medju ove 
pse prostake nije spadala velika crna doga, ljubi¬ 

mac kuće, koja je umiljavajući se pristupila gospo¬ 
dinu Templu, a zatim skočila Elizabeti kao starom 
znancu, i ako je prošlo nekoliko godina od kako su 
se razišli. Cijelo je društvo jedva dočekalo ulazak u 
kuću. Ušli su u veoma prostranu dvoranu, koja je bi¬ 
la vrlo mršavo osvijetljena od dviju svijeća na veli¬ 
kim metalnim svijećnjacima. Sav namještaj mogao 
se je tek nazirati, dok nisu Ben Pump i gospodjica 
Pettybone zapalili dva velika svjetla na stropu. Tek 
je svjetlo otkrilo svu udobnost prostorije. Dvorana 
je bila pokrita skupoćijenim sagovima. Na sredini je 
bila velika peć, tako dobro naložena, da je bila čita¬ 
va razbijeljena od žara. U jednom kutu dostojan¬ 
stveno je tiktala ura sa šetalicom, dok se uz desni 
zid nalazio velik divan, presvučen šarolikim indijan¬ 
skim platnom. U zidovima bilo je šest udubina, u 
kojima su bile smještene figure od gipsa. Ove figu¬ 
re bile su ponos gospodina Johnesa. Jedna od njih 
bila je lik nekog starca, za kojeg je Johnes tvrdio, 
da je glavom Homer. Zatim lik muškarca sa bradi¬ 
com, koji je po Johnessovoj tvrdnji prikazivao 
Shakesperea. Kraj njega još neki junak sa lovorom 
iznad glave. Za njega je Johness tvrdio da je Cesar, 
a drugi puta da je Faust. Povrh ovih velikih rijetko¬ 
sti bio je i jedan pepeonik od porculana, za kojeg je 
Johnes tvrdio da je pripadao božici Veneri. Ostalo 
pokućtvo bilo je u ukusnom stilu ondašnje Amerike. 

Društvo je šaleći se svlačilo svoje teške bunde. 
Mladi neznanac je stajao u kutu posve nezapažen. 
On je mirnim i mrkim pogledom promatrao brblja¬ 
ve muškarce. Odjednom ga primjeti Elizabeta. 

— Oče, mi smo posve zaboravili na našeg mla¬ 
dog stranca. Njemu treba pružiti što prije pomoć., 

Sve su oči pogledale prema mjestu, gdje je do¬ 
stojanstveno stajao mladi lovac. 

— Moja rana nije tako opasna. Osim toga je 
gospodin Tempel sigurno već poslao po liječnika, 
reče mirno mladić. 

— Svakako, oglasi se sudac. 

Elizabeta se povuče u svoju sobu. Liječnika za 
rane nisu nikako mogli pronaći, pa je mjesto njega 
došao Daniel Todd. Čovjek, koji je bio liječnik za 
unutarnje bolesti, ali je za nuždu liječio sve. Nje¬ 
gov je izgled bio prilično smiješan. Bicr je vrlo viso¬ 
kog rasta, napadno mršav. Na preuskim ramenima 
počivala je smiješno malena glava sa raščupanom 
kosom. Njegova su ramena bila tako uska, da je 
izgledalo, kao da mu ruke rastu ravno iz vrata. Da¬ 
niel Todd je donio sa sobom punu naprtnjaču liječ¬ 
ničkih sprava, čuvši, da je ranjenik teško ozlije- 
djen. Kad je ušao u dvoranu, osjetio je neku nela¬ 
godnost, vidjevši pred sobom toliko otmjenog svi¬ 
jeta. 

— Dbro došli doktore, pristupi mu sudac. Vaša 
je pomoć potrebna jednom hrabrom mladiću, kojeg 
sam danas ranio loveći jelena. 

— Dakle, nesretni slučj, odvrati liječnik. Mi će¬ 
mo nastojati učiniti sve najbolje za njegovo ozdrav- 
ljenje. 

Liječnik Daniel Todd pogleda pritom u kut, gdje 
je stajao mladi lovac i ohrabri se videći mladića ka¬ 
ko čvrsto stoji, ne pokazujući nikakvih boli. 

Benjamin je medjutim donio liječniku košulju, 
koju je ovaj razderao načinivši nekoliko zavoja. 

— Vi ćete mi pomagati Johness, samo pazite 
da ne dođje na ranu kakva nečist, koja bi je mogla 
otrovati. 

Johness pogleda važno prema sucu, htijući mu 
.pogledom pokazati, kako je on ipak čovjek bez ko¬ 
jeg se ne može ništa poduzeti. Liječnik je stavio 

svoju naprtnjaču na stol i počeo iz nje vaditi sijaset 
prerazličitih sprava i bočica sa lijekovima. Kako je 
koju spravu izvukao iz torbe, pogledao ju je prema 
svijetlu i obrisao finom crvenom maramom. Kad je 
završio taj posao, ogledao se po prisutnima, uvje¬ 
ren da je to proizvelo dobar utisak. 

— Oho, ova je vaša zbirka veoma zanimljiva, 
samo što ove bočice više gode oku nego želucu, reče 
Hartman. 

— Imate pravo, odvrati liječnik. Mi nastojimo, 
kako bi lijekovi što ljepše izgledali, da ih bolesnici 
lakše uzimaju. 

— Ljudi su uopće glupi, primjeti djevica Pet- 
tybone. Gospodin Bog im je ostavio toliko ljekovitog 
bilja, a oni se usudjuju drzovito probirati i tražiti 
samo slatke lijekove. 

Mladi je lovac bez riječi strgnuo sa sebe kaput 
i otkrio ranu. Krv je na rani bila zgrušana. Liječnik 
baci brzi pogled na ranu, osjetivši lagani mir, jer je 
vidio da rana nije tako opasna, kako je on to mislio. 
Pristupio je ranjeniku, i spretno mu gurnuo u ranu 
šipku, kako bi mu što bezbolnije izvadio olovo. Ovaj 
je dogadjaj gospodjica Pettybone još godinama ra¬ 
do opisivala svakome, tkogod bi ju strpljivo slušao. 
Njezina je pripovijest glasila uvijek jednako: »Bilo 
je to ovako: doktor je uzeo veliku iglu, kao ovu moju 
za pletenje, onda je tu iglu gurnuo u ranu. Mladić 
je načinio tužno, razvučeno lice i za čas je olovo frk- 
nulo na pod. Ja sam mislila, da ću se onesv jesti ti 
od uzbudjenja, ali sam ipak smogla toliko snage, te 
sam prisustvovala cijeloj operaciji«. Medjutim je 
dogadjaj bio posve drugačiji nego što ga je Fetty- 
bone stvorila u svojoj mašti. Kad je liječnik pristu¬ 
pio ranjeniku sa šipkom, ovaj ga je uljudno odbio. 

— Nije potrebno vaditi olovo, reče mladi lovac- 
Olovo nije ozlijedilo kost, već je prošlo kroz meso. 
Pogledajte i uvjerite se sami. 

— Dobro, odvrati mrzovoljno liječnik i stavi 
šipku na stol. Vi svakako poznajete najbolje kon¬ 
strukciju svog tijela. Najbolje je da ranu odmah 
zavijemo. 

— Konačno će doći i moje umijeće na vidjelo 
usklikne Johness. 

— Vaše umijeće mi je dobro poznato, primjeti 
doktor. 

— Kod nas to prelazi od oca na sina. Svi smo 
mi zapravo trebali postati liječnici. 

— Niti moja pomoć ne će biti suvišna, umiješa 
se Benjamin. 

— Svakako, reče sudac. Benjamin imade dra¬ 
gocjeno iskustvo sa ranjenicima. 

— Svaki mora početi odozdo, kako bi stekao 
potrebno iskustvo za život, pohvali se Benjamin. Ja 
sam na brodu prisustvovao velikom broju takvih 
slučajeva. 

— Neka Benjamin drži posudu za krv, reče 
Johness. 

— Moja gospodo, požuri se Benjamin. Ja sam 
jednom prisustvovao na brodu operaciji svoga ka¬ 
petana. Njemu je liječnik izvadio iz koljena dvana¬ 
est centimetara debelo olovo. 

— To je nemoguće, umiješa se i gospodin 
Grand, koji je do tada u kutu poluglasno ponavljao 
svoju crkvenu propovijed. 

— I te kako je moguće, razžesti se Benjamin. 
Može olovo biti i dvostruko debelo, pa će ga vješt 
liječnik lahko izvaditi. 

Doktor Todd pristupi posve blizu ranjeniku, na¬ 
čini pored rane mali rez i htjede kliještima izvući 

tane, ali u taj čas je olovo ispalo samo od sebe. 
Todd je pobjedonosno pogledao prisutne, očekujući 
pohvalu za tako veliko djelo. Nije se ni prevario. 
Svi su počeli glasno hvaliti njegovu spretnost. A iz¬ 
nad svih se je isticao Benjamin. Jedini je mladi stra¬ 
nac šutio. 

— Ja ću se brinut za vašu ranu, pristupi mu 
Johness. 

— Hvala gospodine. Za moju ranu brinut će se 
ovaj čovjek koji upravo ulazi. 

Bic je to Chingahgoog. Ovo ime, koje znači »br¬ 
za zmija«, dobio je u ranoj mladosti za ratne vrline 
i vještine. Kasnije su ga njegovi ljudi iz plemena 
Delawara prozvali Mohegan. Ovo ga je ime uvijek 
bolno sjećalo na njegovu veliku obitelj, koja je obi¬ 
tavala uz rijeku, dok ju nisu bijelci rastjerali i uni¬ 
štili. Ostao je sam, pokrstio se i dobio ime John Mo¬ 
hegan, ili kako su ga obično zvali »indijanac John«. 
John je stanovao u kolibi Velikog lovca Nattya. Kad 
je ušao, bio je uprkos oštre zime gologlav. Preko če¬ 
la mu je padala gusta crna kosa. Držao se je usprav¬ 
no kao mladić, premda mu je bilo sedamdeset godi¬ 
na* Njegovo oko sjalo je još uvijek nepokolebivim 
životnim žarom, a u pravilnim ustima blistala su 
dva reda bijelih zuba. Na grudima mu je visjela 
srebrna medalja sa Washingtonovim likom. Preko 
ramena je imao prebačen gunj, svezan oko pasa 
neučinjeriom telećom kožom. Kad je ušao u sobu, 
spuznuo mu je gunj na koljena i otkrio široke gru¬ 
di, na kojima je bilo nekoliko starih ožiljaka. Hlače 
indijanca Johna bile su od jelenje kože. U ruci je 
držao košaricu, ispletenu od vrbovog šiblja i bojadi- 
sanu živim bojama. Smjesta je pristupio mladom 
lovcu i pogledao mu ranu. Pritom je svrnuo svoj sr¬ 
diti pogled na suca. Sudac je bio časak u neprilici, 

ali se je brzo snašao, pruživši indijancu ruku u znak 
dobrodošlice. 

— Ti ćeš njegovati ovog mladog stranca. Tvo¬ 
ja njega mu je milija od liječničke. 

— Zašto je moj bijeli brat ranio mog prijatelja, 
koji mu nije ništa skrivio, reče John gledajući pred 
sebe. 

— Stidi se Johne! Zar ti tvoja vjera ne nalaže, 
da budeš pravedan i dobar? odvrati Tempel. 

— Nikad se ne zna, gdje se može nastaniti zao 
duh, odgovori indijanac. Ja znam, da moj bijeli brat 
Duke ne bi nikada učinio hotimice nešto krivo. 

— Posve razumljivo, požuri se sudac. Ja tog 
mladog stranca nisam još nikada vidio, a niti mi je 
učinio nešto krivo. Kako bih ga mogao unesrećiti? 

— Niti vojnicima engleskog kralja nisu bili in- 
dijanci ništa krivi, a ipak su njihovom krvlju oboja- 
disali sve rijeke, reče indijanac. 

Ali Johne, zar si zaboravio što kaže zapovijed 
Božja: ne sudite, jer će vam se suditi, reče pastor 
Gr and blago. 

— Nisam mislio uvrijediti moga brata Duka, 
odgovori indijanac. 

Sudac prihvati ruku, koju mu je pružio indija¬ 
nac John i prijateljski se nasmiješi. Mladi lovac je 
zadovoljno gledao čas na jednoga, čas na drugog, 
sretan što nije došlo do svadje. Kad je napetost po¬ 
pustila, prišao je John svom ranjenom prijatelju. 
Niti liječnik Todd se nije ljutio, već se mirno povu¬ 
kao, načinivši mjesta novom liječniku. On je u sebi 
mislio ovako: »Ja sam učinio ono glavno, a preostali 
posao može obaviti svako dijete«. On se polako po¬ 
vuče u kut do Francuza. 

— Ja sam svoje uradio, reče trgovcu. Ovo dalje 
može obaviti svaka baba žmirećki. 

— Imate pravo, nasmije se gospodin Quoi. Ovaj 
posao što ga obavlja John može obaviti svaka stara 
dama. 

— Svakako je najbolje, da ranjenik bude u nje¬ 
zi indijančevoj, jer će mu tamo biti najudobnije. 

— Da, da, potvrdi Quoi. Bolesnici su kao djeca. 

Sasvim protivno mišljenje o Johnovom liječnič¬ 
kom znanju imao je Johness. On je pristupio sa po¬ 
štovanjem starom indijancu. 

— Drago mi je što si došao John Kad se radi 
o operaciji, onda rado vidim doktora Todda. Ali kad 
se radi o što bržem zacijeljenju rane, onda si mi ti 
svakako miliji. Sjećaš li se, kad smo Velikom lovcu 
Nattiju pokrpali mali prst. Lovili smo neke ptice. 
Obojica smo u isto vrijeme opalili i nismo bili sigur¬ 
ni, tko je zapravo ubio pticu. Tada je Natty pao sa 
drveta i slomio prst. To je bio slavan dogadjaj. Že¬ 
liš li, da ti pomognem kod posla Johne? 

Johness je stavio na ranu komadić vate, uvje¬ 
rivši indijanca, da će vata štititi ranu od hladnoće. 
Za čas su obojica spretno povili ranu. Indijanac je 
stavio na ranu komadić mekane kore nekog ljekovi¬ 
tog drveta, koja je bilo već toliko prokušano sred¬ 
stvo starog indijanca. Tada je Johness mogao dopri¬ 
nijeti i svoj dio, stavivši preko kore komad vate i 
oomažući indijancu kod povezivanja. Kad je posao 
bio obavljen, obuče se mladi lovac i pristupi prisut- % 
nima. 

— G ospodo, ja vam zahvaljujem na vašoj brizi 
i neću dulje izrabljivati vaše gostoprimstvo. 

— Ne tako mladiću. Ja sam tvoj dužnik, reče 
sudac. Sutra u jutro javi se opet, a sada će Agi za- 
pregnuti saonice i odvesti te tvojim prijateljima. 

— Hvala, odgovori mladi lovac. Ja ću sa sobom 
uzeti i komad ubijenog jelena, jer lovina pripada me¬ 
ni. Ja se ne bi htio sasvim odreći. 

— Sudac će vam platiti čitavog jelena, umiješa 
se Johness. A ja vas molim, prodajte mi rogove. Za 
kožu bi vam dao pola dolara, jer bi htio Elizabeti 
napraviti udoban jastuk za jašenje. 

— Rogovi trebaju meni, odvrati mladić. 

— Kad vam trebaju onda vam ih nitko ne može 
silom uzeti, reče Johness oštrije. 

— Zakon je na tvojoj strani mladiću, izusti su¬ 
dac zadovoljno. Benjamin će smjesta natovariti či- 
tavog jelena u saone, pa ćeš se udobno odvesti kući. 
Ali prije nego odeš, mogao bi nam kazati svoje ime. 

— Zovem se Oliver Edward. Mene se. može sva¬ 
ki dan naći, jer se ne običajem skrivati pred nikim. 
Još nikad nisam nikome učinio nešto na žao. 

— Nisam ni ja tebe hotimice ozlijedio. To je 
bio nesretan slučaj. 

— Ali mom ocu ćete učiniti nepravdu ako se su¬ 
tra ne javite kod nas, rekla je Elizabeta, koja je 
upravo ušla u sobu. 

— Vašu ću želju ispuniti, odgovori Edward po¬ 
sramljeno. 

Mladi lovac Oliver Edward ostade časak neod¬ 
lučan, zatim se ponosno uspravi, i udalji se odreši- 
tim korakom. 

— Čudnovato, tako mlad čovjek, pa tako dugo 
nosi u sebi srdžbu, primjeti sudac kad je Edward 
otišao.i 

— Ja se ne bi svladao, reče Johness. Kako se 
usudjuje ovakav deran prkositi u tvojoj kući. Kojim 
pravom lovi ta skitnica po tvojim šumama. 

— Ostavi to Johness. Izgleda mi, da mi gospo- 
djica Pettybone daje znakove. To znači da je veče¬ 

ra gotova. Hoćete li gospodine Quoi, biti tako ljube- 
zni i povesti Elizabetu u blagovaonicu? 

Gospodin Quoi pruži Elizabeti elegantno ruku 
i povede ju u blagovaonicu. Iza njih krenulo je i 
ostalo drštvo. U dvorani je ostao Benjamin, indija- 
nac i pastor. Benjamin se je trudio da što prije od¬ 
strani Johna, što mu je i uspjelo. Doktor Todd je 
otišao već ranije nekom teškom bolesniku. U kutu 
dvorane ostao je pastor Grand, koji je još uvijek 
glasno ponavljao svoju propovijed. 


BOŽIČNO NATJECANJE 

Čitavo društvo bilo je u blagovaonici oko sto¬ 
la. Blagovaonica suca Duka Templa ukusna je, baš 
zbog toga što je jednostavno namještena. Tako je¬ 
dnostavno, da je čovjek sjedeći za stolom morao 
misliti isključivo na jelo. Stol je bio prenatrpan pe¬ 
čenjem, kolačima i voćem. Elizabetu je zapala du¬ 
žnost domaćice. Poslije jela poveo se je razgovor o 
mladom lovcu Oliveru Edwardu. 

— Čini mi se, započne sudac, da je taj mladić 
ipak iz bolje obitelji. 

— Ni govora, požuri se Johness. Taj mladić je 
najobičnija bitanga, ili u najbolju ruku pustolovna 
skitnica. 

— Gospodin svakako nije, umiješa se i Benja¬ 
min, slušajući iz kuta razgovor. 

— Ne smijemo ga osuditi, dok ne saznamo o 
njemu nešto više, prekine ih sudac. Osim toga je 
danas Badnjak, pa valja o ljudima misliti dobro. 

Ovaj je razgovor prekinulo crkveno zvono, po¬ 
zivajući mještane na pobožnost. Čitavo je društvo 

pošlo u svečanom i pomirljivom raspoloženju u cr¬ 
kvu. 

Sutradan spavali su ukućani dulje no obično. 
Prva je ustala Elizabeta. Ona se je brzo obukla i od- 
putila od kuće. Kad je izišla na dvorište, čula je ka¬ 
ko se na prvom katu otvaraju prozori. Na prozoru 
se pomoli glava Johnessa. 

— Sretan Božić Betty! 

— I tebi sretan, uzvrati Elizabeta smiješeći se. 

— Kud si tako uranila? 

— U šetnju po prirodi. 

— Želiš li društvo? Ja ću odmah biti dolje. 

— Pristajem. 

Dok je čekala Johnessa, Betty je radosno gle¬ 
dala po dvorištu i po okolnim bregovima, sjećajući 
se svoje sretne mladosti provedene u ovoj bogatoj 
prirodi. Za čas je sišao Johness. Njih se dvoje uputi 
lagano šetajući prema šumi. Dugo vremena su ho¬ 
dali zabavljeni mislima, uživajući u mirnoći božičnog - 
dana. Betty bi se od zgode do zgode zagledala na po¬ 
jedina mjesta i tiho se nasmiješila, sjećajući se pri¬ 
zora iz djetinjstva. Johness je hodao mrko gledajući 
pred sebe, kao da o nečem obračunava u sebi. 

— Zaista me ne voli, izreče Johness glasno svoju 
misao. 

— Tko striče? 

— Tvoj otac. 

— Ne smiješ tako govoriti, ukori ga Betty. 

— Zar nisi primijetila kako me svagdje zapo¬ 
stavlja ? 

— To nije istina, on te vrlo voli, samo ti to ne 
prizna ješ. 

— Zar ti nazivlješ ljubavlju njegovo držanje 
prema meni? On mi ne dozvoljava nikad doći do 
prave riječi. 

— Kad bi ti nešto znao, ne bi tako govorio, us¬ 
protivi se Betty. 

— Što? 

— Nešto, što je moj otac učinio za tebe. 

— Učinio? Tvoj otac? Reci mi što! 

— Možda ti on to želi sam reći. Meni je povjerio 
tajnu jučer prigodom vožnje u Templeton. 

— Ne muči me! Govori Elizabeto! 

— Ispostavio ti je imenovanje od vlade. 

— Kakvo?, poveseli se Johness. 

— Imenovali su te vrhovnim šerifom za čitavo 
ovo područje. 

— Betty! Jeli to moguće? Zbilja je plemenit moj 
bratić., 

— Vidiš, da si krivo sudio. 

Betty i Johness približili su se u tom razgovoru 
do šume. Kad su zašli u šumu opet su zašutili. Joh¬ 
ness je u mašti gledao svoj plodonosan rad na po¬ 
lju javne sigurnosti. Složio je u glavi gotov plan za 
nove zakone i kazne. Odlučio je, da treba sve strogo 
pritegnuti i dovesti u uzoran red. Kad su tako pood- 
makli priličan komad u šumu, trgne ih iz misli ža¬ 
mor glasova. Oboje naglo zastanu i napeto prisluh- 
nu. Bili su glasovi muškaraca, koji su dopirali iz ne¬ 
posredne blizine. Johness zakorači odmah prema 
mjestu odakle su dopirali glasovi. 

— Ne miješaj se striče, povuče ga Betty. 

— To je sada moja šerifska dužnost. Možda ti 
ljudi snuju kakvo zlo. 

U stanci ovog razgovora čuo se je razgovor mu¬ 
škaraca. 

— Ja ipak moram sudjelovati, reče jedan glas. 
Bio je to mladi lovac Edward. 

— Samo što nam ne dostaje novaca za ulog, 
oglasi se drugi. Bio je to glas Velikog lovca Nattija. 

— Za ul °g je potreban svakome po jedan dolar, 
a naša imovina ne iznosi tri dolara, nadoveže treći 
glas. Bio je to glas starog indijanca Johna. 

— Ja se više ne pouzdajem u svoju drhtavu ru¬ 
ku, tješio se je Natty. E, da je to kao nekada, kada 
je moje bistro oko vidjelo na daleko svaku pticu, a 
m °ja ju je sigurna ruka pogadjala u lijetu. 

Slažem se s tobom, pridruži se indijanac. 
Nekada sam i ja bio uzor strijelca i lovca. Ali godine 
su donijele svoje zlo. 

Ipak moramo smoći novaca i sudjelovati, 
zaključi Eđward. 

v> — Primite ga od mene, upadne Betty, pribli¬ 
živši se lovcima. 

Nastao je tajac. Muškarcima je bilo časkom ne¬ 
lagodno, sto su bili zatečeni kod ovakvog razgovora. 
Povrh toga smutilo ih je prisustvo žene. Sva su tro¬ 
jica počela nešto mucati pred sebe, mijenjajući boju 
lica. 

Ja vas molim, gospodine Edwarde, da sva¬ 
kako budete popodne na natjecanju. Ja ću platiti 
ulog, a vi ćete strijeljati za mene. Ako pogodite pu¬ 
rana, poklonit ću vam ga kao malu odštetu za pre¬ 
trpljene boli. 

Ali zaboga, na ovo natjecanje ne spada žena, 
pogotovo ne dama, kao što ste vi. 

Zašto ne bi spadala? požuri se Johness, koji 
je do tada šutio. Ja ću dopratiti svoju nećaku. 

— Dobro, pristade Edward, ne mogavši odbiti 
tako uljudnu ponudu. 

Toga popodneva bilo je na mjestu natjecanja 
vrlo živo. Tu su se sakupila sva djeca Templetona, 
galameći upravo pakleno. Bili su na okupu svi mu¬ 
škarci, koji su nestrpljivo očekivali početak sveča¬ 
nosti. Čitavo to natjecanje upriličio je neki crnac, 

koji je neprestano skakao od lovca do lovca tuma¬ 
čeći im uvjete natjecanja. Zatim bi opet pdskakutao 
do svojeg purana, koji je bio žrtva današnjeg natje¬ 
canja i šaptao mu neke nerazumljive riječi, nadajući 
se da će ga tako začarati i očuvati od pogodaka. 
Puran je bio posjednut na panj i zakopan do glave 
u snijeg. Dobitnik natjecanja i puranske pečenke je 
onaj, koji pogodi životinju sa udaljenosti od sto 
metara. Crncu je bilo vrlo stalo do toga, kako bi ih 
što više promašilo, jer će on na taj način zaraditi 
više novaca. Svaki je lovac plaćao crncu jedan do¬ 
lar kao ulog za sudjelovanje na natjecanju. Medju 
lovcima se je osobito isticao velikom pojavom i br- 
bljavošću neki snažni drvosječa imenom Billy Kir- 
by. On se je upravo divljački razmahao rukama i 
vičući tumačio, kako će puran zacijelo biti njegov. 
Pri tom. je neprestano isticao, da takvog lovca ne¬ 
ma na daleko i široko. Kad je stigla gospodjica Eli¬ 
zabeta Tempel sa Johnessom, vika se je malo stiša¬ 
la. Svi su muškarci bili ne malo iznenadjeni, vidjev¬ 
ši na toj priredbi ženu. Dolaskom Johnessa bilo je 
društvo potpuno, pa je natjecanje moglo odmah za¬ 
početi. Crnac je još jednom dotrčao do svog osudje- 
nog purana, pomilovao ga je nježno po glavi, i šap¬ 
nuo mu na rastanku nekoliko tajanstvenih riječi, 
želeći mu u sebi što dulji život. O tome je ovisilo, ko¬ 
liko će dolara pasti u njegov džep. Sve su pripreme 
bile gotove. Prvi je ciljao drvosječa Billy Kirby. 

— Treba li ga samo okrznuti ili mu sasvim do¬ 
krajčiti mladi život?, upita Billy, puneći svoju tešku 
pušku. 

— Pogoditi i ubiti, složiše se svi lovci. 

Drvosječa podigne svoju pušku, pogleda po pri¬ 
sutnima, da vidi kakav je izazvao dojam. Ta je cere¬ 
monija trajala prilično dugo. Konačno pritisne pr- 

stom na kokot i opali. Svi lovci odmah potrčaše pre¬ 
ma panju. Znatiželjno i nestrpljivo zavirivši na pu- 
ranovu glavu. Medjutim je puran i dalje bezbrižno 
sjedio, gledajući začudjena lica lovaca. Crnac je sjao 
od sreće. U njegovom su džepu zvonila već dva do¬ 
lara, a njegovoj se životinji izgleda nije umiralo. On 
je opet počeo skakati i čarati, za čitavo vrijeme dok 
je slijedeći natjecatelj punio pušku. Kao slijedeći 
stao je na odredjeno mjesto Oliver Edward. Lovci 
su i ovoga puta očekivali velike pripreme, ali se pre- 
variše. Eđward podigne svoju pušku. Čas-dva je ci¬ 
ljao, a zatim opalio. Lovci ovoga puta još znatiželj- 
nije potrčaše prema panju. Puran je i dalje mirno 
sjedio, čudeći se, što su ljudi tako zlobni, te se ve¬ 
sele njegovoj preranoj smrti. Eđward pogleda mladu 
djevojku i zažari se u licu. Tog je časa izgledao kao 
posramljeno djače, kojega je učitelj kaznio pred či¬ 
tavim razredom. Ona mu se neopazice nasmiješila, 
želeći ga svojim smješkom utješiti. Nastupio je i 
treći natjecatelj. Bio je to naš stari prijatelj Natty. 
Njegovo je pripravljanje izazvalo gotovo ogorčenje 
medju ostalim lovcima. On je dostojanstveno i pola¬ 
ko skinuo svoju dugačku pušku, pomno je pregle¬ 
dao, zavirujući u cijev. Zatim je jednakom sporošću 
izvukao iz torbe komadić jelenje kože i počeo je opre¬ 
zno gladiti željezne dijelove svoje vjerne čuvarice. 
Kad je završio, izvadio je iz torbe mjericu, zagrabio 
iz roga baruta i sipao ga u cijev. Nastala je grobna 
tišina. Počeo je drugi dio parade. Natty je dugo ci¬ 
ljao, po nekoliko puta odloživši pušku, da odmori 
ruku. Napokon je na sveopće zadovoljstvo nestrplji¬ 
vih lovaca pritisnuo na kokot, ali puška nije dala ni 
glasa. Nattiju su iskočile na čelu debele žile, preko 
kojih je kapao znoj krupan kao graškovo zrno. 

— Ja imam pravo još jedanput pucati, reče sr¬ 
dito. Ovo nije vrijedilo. 

— Neopaljeno vrijedi isto kao i opaljeno, povi¬ 
če crnac štiteći svoje probitke. 

— Nemojte se svadjati, umiješa se Johness. 
Pošaljite vi meni lijepo jednu pismenu molbu, pa ću 
vam ja izraditi zakonska pravila za natjecanja. 

— Ja ću žrtvovati još jedan dolar prekine ih 
Bil!y. 

Billy Kirby ponovno napuni svoju pušku, naci¬ 
lja ovoga puta bez velikih priprema i opali. Na veli¬ 
ko zadovoljstvo sretnoga crnca, puran je pokazivao 
volju za što duljim životom. 

— Ne bi li ti Edwarđe pokušao još jednom, reče 
Natty. 

— Ne, odvrati ovaj, ja sam se uvjerio da je mo¬ 
ja ruka danas preslaba i neću više pucati. 

— Onda ću još jednom pokušati, razljuti se 
Natty. 

Veliki lovac Natty ponovno je, kao i prvi puta 
dugo ciljao, prinoseći pušku sasvim uz obraz, čvrsto 
ju stežući u šaci. Napokon opali i mirno pogleda pre¬ 
ma mjestu, gdje je čas prije sjedio zadovoljni puran. 
Puranova glava je klonula na snijeg, a oko nje se 
prosula krv. Sakupljeni lovci zadivljeno su pogleda¬ 
vali na Nattija. A on je, ni ne pogledavši nikoga po¬ 
šao po svoju pečenku. Otmjeno se je sagnuo, podi¬ 
gao purana i pružio ga Edwardu. Edward je položio 
životinju pred Bettine noge. 

— Ovo je vama, kao božični dar. 

Taj čas pojavio se sudac Duke Tempel, mršteći 
se. On povuče Johnesa na stranu i izgrdi ga, što je 
poveo tako mladu djevojku medju te surove lovce, 
kamo ne spada niti žena, a kamo li ovako otmjena 
gospodjica. 

Johness se je spretno izvukao, počevši se sucu 
na veliko zahvaljivati na šerifskom imenovanju, te 
ga je brzo udobrovoljio. 

— Ovaj mladić je zaista dobro odgojen, prišap- 
ne Johness sucu, pokazujući na Edwarda. 

— Dakle sam imao pravo. Meni se veoma svidja, 
tek je malko previše tvrdoglav. 

— Šteta je što se ovako besposleno skita po šu¬ 
mama. 

— Mladiću, hoćete li prihvatiti moju ponudu?, 
obrati se sudac Edvvardu. 

— Kakvu ponudu?, začudi se mladić. 

— Uzeo bih vas k sebi u ured. Upravo mi treba 
ovako spretan i bistar mladić kao što ste vi. 

— Prihvati, reče indijanac John nakon ođulje 
stanke. Ovo nije život za tebe, skitati se ovako po 
šumama. Konačno, ti si potomak poglavice Delawa- 
ra. Doći će vrijeme, kad ćeš ti doći do glasa. 

— Pa dobro, prihvaćam, reče Edward odlučno. 

U njegovim očima bilo je i prkosa i nekog za¬ 
gonetnog sjaja. Toga časa bio je to odraz njegove 
duše. 


RAT U ZRAKU I VODI 

Gusti i tmasti oblaci, koji su se već od jutra go¬ 
milali, dosegli su vrhunac oko ponoći. Nebo je bilo 
mrko kao lice indijanskog poglavice. Izgledalo je kao 
da će se svakog časa stropoštati na glave stanov¬ 
nika Templetona. U noći je pala gusta kiša, popraće¬ 
na fijukom južnjaka. Iz daljine glasio se je prodo¬ 
ran šum drveća, što je u tišini noći djelovalo sabla¬ 
sno. Jutro je osvanulo mirno i tiho. Priroda je sa¬ 

svim promijenila lice. Snijega je skoro nestalo. Po 
svim krovovima i po drveću caklio se je proziran 
led kao bezbroj skupocijenih dragulja. Jezero je iz¬ 
jedalo kao ogromno zrcalo, od kojeg su se odbijale 
Šake sunca, feć rano u jutro bila je Elizabeta na 
prozoru svoje sobe uživajući u lijepoj suci. Kraj nje 
ie bila naslonjena njena odana prijate jica Lujza. 
Luiza je bila kćerka pastora Granda. Kako je njezin 
otac vrlo često obilazio svoje vjernike, to je Lujza 
većinu vremena provodila sa Elizabetom. Prijatelji¬ 
ce su doskora postale nerazdružive. Dolje pod pro¬ 
zorom stajao je Edward u živom razgovoru sa Indi¬ 
jancem Johnom. 

Kad su djevojke malo kasnije silazile u prize¬ 
mlje, susreo ih je sudac. 

Otac povuče kćerku na stranu. 

— Naš mladi stranac se je lijepo ovdje snašao, 
zadovoljno reče sudac. 

— Izgleda da jest, potvrdi Betty. 

_ Samo te molim, da ga ništa ne pitaš o nje- 

govoj prošlosti. 

— On me je izričito zamolio. 

Edward je bio u uredu vrlo marljiv i savjestan. 
Veliki lovac i indijanac John dolazili su rijetko u 
mjesto. Edward bi odlazio noću prema jezeru i sa¬ 
stajao se s njima u kolibi. Ljudi Templetona ubrzo 
su primijetili njegove tajne pohode i sumnjičavo su 
vrtjeli glavama, zaključujući da se iza toga krije iz¬ 
vjesna tajna. Najviše je rogoborio šerif Johness. On 
je temeljito promijenio mišljenje o Edwardu. 

— Sumnjiv je taj poluđivljak, govorio je sucu. 

— Naprotiv, ja nalazim da je vrlo dobar i mar¬ 
ljiv. 

— Da, da, tvrdokorno je tumačio Johness. Ali 
takav poludivljak se nikada neće priviknuti na ure¬ 
dan gradjanski život. 

— Možda se varaš, svršavao bi sudac ovakve 
razgovore. 

I sam Johness je brzo zaboravljao na Edwarda, 
jer je imao pune ruke posla oko svoje nove dužnosti. 

Djevojke su provodile vrijeme na jezeru sa 
klizaljkama, ili bi ih Edward koji puta provozao sa¬ 
onicama po okolici. Tako su prolazili kratki dani zi¬ 
me. Vrijeme se je sve češće mijenjalo, a kiše su bile 
sve obilnije. Pomalo se je javljalo proljeće. Kad su 
osvanuli lijepi, vedri i sunčani dani, procvao je život 
djevojaka još bujnije. One su odlazile, što pješice, 
što na konjima, u obližnja sela po brdima i umorne 
se vraćale uveče kući. 

Jednog jutra, spremilo se je čitavo društvo u 
pohode nama već poznatom drvosječi Billy Kirbiju. 
Billy je imao u planinama neke vrsti proizvodnju 
šećera, kojeg je sam kuhao i zgotavljao. 

— Kažu da je vrlo spretan momak taj Billy, 
reče Johness. 

— Izgleda da je njegov šećer vrlo pristojan, pri¬ 
druži se sudac. 

— Bjelinom zaostaje za snijegom, ali je vrlo 
sladak, produži Benjamin. 

— Naša ga Bettybone osobito hvali, a vi znate 
kako ona izvrsno pravi kolače, doda Johness. 

— Vražji dečko, promrmlja Duke. 

— Vele da on barata sjekirom kao krojač sa 
glačalom. Povrh toga da je jak kao tri muškarca. 
Ponavljam, da tako pripovijedaju, reče važno Be¬ 
njamin, pridržavajući sucu konja. 

Cijelo je društvo uzjahalo i pošlo najprije po 

gospodina Quioa, koji je stanovao malo izvan mje- 

sta v 

Kad su nešto kasnije jašili prema brdima, našli 

su se iznenada na vrlo uskoj stazi, tako da su morali 
iašiti jedan iza drugoga. Prvi je jašio Johness, koji 
se je i opet gurnuo za vodju, kako bi istaknuo svoju 
prednost, premda je uvijek govorio, kako ga sudac 
svagdje zapostavlja. Svuda se je prostiralo sočno 
drveće, iz kojeg je upravo tekao slatki sok, od kojeg 
se u Americi pravi šećer. 

_Vidiš Duke, reče Johness okrenuvši se u se¬ 
dlu. Ti bi mogao malo natjerati ove tvoje zakupnike 
na marljivost, kako bi izvukli što više koristi iz tog 
slatkog drveta. 

_ Ne Johness, ja upravo nastojim da ti ne¬ 
umjereni ljudi što više poštede ovo drveće, kako ga 
ne bi posve iscrpili, odvrati Duke. 

— A kako se dobiva šećer kod vas gospodine 
Quoi, obrati se Johness Francuzu. 

— Mi ga dobivamo sa Martinika od šećerne 
trske. 

— Šećerne trske?, začudi se Johness. Što je to? 

— To vam izgleda kao cijev. 

— Kao cijev? upita Duke, 

— Da tata, to ti izgleda kao štap za šetnju, 
pridruži se Betty. 

-— Upravo tako gospodjice Betty, pohvali ju 
Francuz. 

— Ah da, tako to zovu obični ljudi, ali nauka 
to zove saccharinum officinarum, usklikne Johness. 

— Bravo, ti si sjajan čovjek, naruga se Betty. 

— Vi to zacijelo razumijete gospodine Quoi, to 
je jezik učenih botaničara. 

Francuz nije na to ništa odgovorio, već je mir¬ 
no prosljedio put. Johness je zadovoljno pogledao 

Betty, koja mu se smiješila porugljivo, što je on 
shvaćao kao divljenje. Tako se je društvo uspelo na 
vrh brežuljka. Neko su vrijeme jašili po visoravni. 
Lijevo i desno bila je bjelogorična šuma, a po rubo¬ 
vima puta bila su poredana sladorna stabla. U svako 
je drvo bila utisnuta kora u obliku žlijeba, po ko¬ 
jem je kapala slatka tekućina u posudu, koja se je 
nalazila na zemlji. Sva ova stabla, duž puta, pripa¬ 
dala su Billy Kirbiju. Iz šume je dopiralo nečije 
promuklo tulenje, koje je trebalo nalikovati pjesmi. 
Stihovi pjesme jasno su odzvanjali po šumi: 

Dane i noći 
slad se toči. 

Spavanja nema, 
jedva se drijema. 

Posao kreće, 
pune se vreće. 

Odmor za lude, 
a meni škuđe. 

Ovaj slavni pjevač bio je neotesani drvosječa 
Billy Kirby. Kad je opazio društvo, koje mu je do¬ 
šlo u posjete, nehajno je kimnuo svima glavom, ne 
skinuvši šešira. 

— Zdravo Billy. Vraški smo se namučili do ove 
tvoje jazbine, pozdravi ga sudac. 

— Ovo je palača. Otmjeni hotel gospodine suče, 
odvrati nehajno Billy, miješajući po kotlu smjesu 
slada. 

— Zar ti je to čitava zaliha šećera, pokuša se 
Johness narugati pokazujući na kotao. 

— Ne, gospodine šerife, ovo je tek mrvićak mog 
bogatstva. 

_ Ne biste li prodali oveću količinu?, upita 

Francuz Billija. Ja bi trebao veću zalihu šećera za 
svoju trgovinu. 

— Koliko plaćate? 

_Pola dolara po kanti, odgovori trgovac krat¬ 
ko. 

_ Hm, progudnja Billy i nastavi miješanjem. 

Kušajte, gospodine trgovče, kakav je to slad. 

Francuz prihvati pruženu žlicu slada i pohlepno 
ju stavi u usta. Isti trenutak zajaukne kao isprebi¬ 
jano pseto i ispljune ostatak neprogutanog vrelog 
slada. Nekoliko časaka nije siromašni Francuz mo¬ 
gao doći do riječi, grčeći se od boli opeklina po usti¬ 
ma i u želucu. 

— To vam je kazna, što ste mi ponudili tako 
svinjsku cijenu, nasmije se Billy, pokazujući konj¬ 
ske zube. 

Ovaj dogadjaj je urodio nelagodnošću u čita¬ 
vom društvu. Svi su šutke uzjahali konje i krenuli 
natrag. Vrijeme je bilo suludo promjenljivo. Naje¬ 
dnom je nestalo vedrine. Cijelo je nebo postalo olov¬ 
no sivo. Od lijepog proljetnog dana iznenada se je 
stvorila hladnoća sa vijavicom. Ovakove vremenske 
pojave su vrlo česte po svim krajevima sjeverne 
Amerike. Počeo je padati snijeg gust kao magla, a 
snažni vjetar postajao je sve razuzdaniji, pretvara¬ 
jući pitomi proljetni dan u mrku srdžbu prirode. 
Oluja je lomila grane i stabalje. Naši izletnici pod- 
bodoše konje i požuriše uskom stazom. Staza je po¬ 
primila posve drugo lice. Mjestimično je postala ne¬ 
prohodna kaljuža, koju su konji gazili do gležnja. 
Johness je jašio prvi, neprestano se okrećući u se¬ 
dlu. On je opominjao ostale, da se požure, kako bi 
izbjegli prijetećoj nesreći. Šum vjetra je prelazio u 
ludilo, djelovao je na ljude upravo sablasno. Ovu 

užurbanu šutnju prekine Edward, kriknuvši iz svega 
grla. 

— Podbodite konje i potjerajte svom snagom! 
Ruši se ogromno stablo! Spašavajte se! 

Svi su kao bezumni pojurili naprijed, legnuvši 
na vratove konja, kako bi što prije izmakli nesreći. 
Duke je potegnuo uzde Bettinog konja, viknuvši joj 
đa se čvrsto prihvati za grive. Tek što su odmakli 
za nekoliko koračaja stropoštalo se je ogromno de¬ 
blo trulog drveta. 

Ovaj uzbudljivi dogadjaj bio je ubrzo zaborav¬ 
ljen, Društvo je ponovno jašilo u dobrom raspolo¬ 
ženju, jer je nevrijeme sasvim popustilo. Približili su 
se nekom mostiću, koji je bio u posve trošnom sta¬ 
nju. 

— Treba reći ljudima, da se taj most učvrsti, 
reče sudac Johnessu. 

— Još mnogo toga treba urediti u ovoj pustinji, 
prozbori mudro Johness. 

— Sjećam se oče, kako si mi nekada pričao o 
izgledu ovog kraja, kad si ti ovamo prvi puta došao. 
Ne bi li nam opet malo pripovijedao o tome? 

— Vrlo rado dijete, reče sudac i podboči se o 
sedlo. Ti se još sjećaš dijete, kako sam ostavio maj¬ 
ku i tebe i pošao ovamo, da vidim svoja zemljišta, 
koja su mi već dulje vremena pripadala. Nekoliko 
sam tjedana putovao na konju, dok nisam konačno 
dospio ovamo, izmučen i gladan. Zavezao sam konja 
za onu jelu, koja je još danas pored naše kuće. Kad 
najednom opazim na drugoj obali jezera dim. Po- 
djoh bliže i vidjeh preko kolibu. Napokon, pomislih, 
eto jednog živog bića. Smjesta sam pohrlio prema 
mjestu gdje se je nalazila koliba. Kad sam se pribli¬ 
žio tako na dohvat puške, izadje iz kolibe snažan 
bijelac. 

— Bio je to Veliki lovac Natty, ponosno upad ¬ 
ne Eđwarđ. 

— Jest, potvrdi sudac. Primio me je u svoju ko¬ 
libu, tek kad sam mu rekao svoje ime i razlog mog 
dolaska. Konja mi je spremio na svoj pašnjak i vrlo 
me je Ijubezno pogostio. Kad sam mu nešto kasnije 
povjerio, da kanim naseliti ovdje svoje ljude, Veliki 
se je lovac smrknuo. Odjednom je postao nekako 
hladan i služben. Kanite li sada kupiti tu zemlju, 
pitao me je on, ili je već od prije vaša. Ja mu rekoh, 
kako je ta zemlja već dulje vremena moja i da sam 
odlučio iz ove pustare stvoriti rodna polja i uteme¬ 
ljiti novo naselje. Vrlo ćete usrećiti ovaj kraj tom 
vašom civilizacijom, govorio mi je tada Veliki lovac 
Natty sa gorčinom. Ipak ostadosmo dobri prijatelji. 
Ja sam se drugi dan vratio. Nakon nekoliko tjedana 
dopremio sam ovamo ljude, uz velike napore i muku. 
U to vrijeme harala je ovdje glad. 

— Kako je to moguće oče, začudi se Betty. 

— Bila je nerodna godina, a uz to nezapamćena 
suša. Kraj je bio svuda još divlji, nigdje ništa zasa- 
djeno. Svima je prijetila smrt od gladi. 

— Zar se nije moglo dobaviti iz susjednih kra¬ 
jeva, pitala je zabrinuto Betty. 

— Bilo je nemoguće, zbog daljine, zbog divlji¬ 
ne i zbog nerodne godine, koja je vladala na daleko 
i široko. 

— Kako ste ipak izdržali?, upita djevojka. 

— Imali smo zalihu soli, a jezero je obilovalo 
ribom. Sol smo podijelili po obiteljima i hranili smo 
se isključivo ribolovom. 

— Natty se je već tada ponašao vrlo drzovito 
prema tebi, umiješa se u razgovor Jahness, koji je 
do tada šutio. 


39 





— Ne drzovito, već nepovjerljivo. On je u me¬ 
ni gledao čovjeka, koji je ovamo došao, da mu ras¬ 
prši lovišta i uništi mirni i bezbrižni život. 

— Kako si se uopće htio upuštati s takvom 
skitncom, s jednim lovcem od zanata. 

Edward je ošinuo Johnessa srditim pogledom, 
podbo je konja i pojurio naprijed. Položaj je bio vr¬ 
lo nelagodan, pa su i svi ostali šutke krenuli dalje. 

Slijedećih mjesec dana bilo je vrijeme upravo 
obi jesno promjenljivo. Sunce se svaki dan borilo 
sa oblacima, a kiša sa gustim snijegom. Istom u 
svibnju osvanuše lijepi, topli i sunčani dani. Jednog 
svibanjskog jutra uranio je Johness prije ostalih. 
Provirio je kroz prozor i počeo je zaglušno galamiti 
po kući, idući od sobe do sobe. 

— Dižite se vi kršćanski pljesnivci! Zar ne vi¬ 
dite, kako je vani rajsko vrijeme? Golubovi se sele! 
Dižite se u lov! Hvatajte puške! 

Za čas se je strčalo čitavo naselje. Svi muškar¬ 
ci iznjeli su puške i počeli su gotovo mahnito pucati 
na bezbrojna jata nedužnih golubova. U tren oka 
bilo je na hiljade pogodjenih ptica na zemlji. Naj¬ 
više se isticao Billy Kirby. On je neprestano punio 
pušku.i obarao golube, cerekajući se gotovo ludjač- 
ki. Sudac Tempel stajao je po strani i promatrao 
lov. Nedaleko njega bio je Veliki lovac Natty. Sr¬ 
dito naslonjen na pušku, neko je vrijeme promatrao 
lovce griskajući usne, a zatim se uputi prema Billiju. 

— Zar vam još nije dosta tih ptica? 

— Nitko vam ne brani, okosi se Billy. I vi mo¬ 
žete pucati. 

— Ja ubijam samo onoliko, koliko mi treba. 
Meni je dovoljan jedan golub. 

— Dobro, onda pogodite ovoga, pokaže Billy na 
jednog goluba koji je letio vrlo visoko. 

Veliki lovac podigne svoju tešku pušku, kratko 
nacilja i opali. Iz velike visine padao je smrtno po- 
gođjeni golub. Svi lovci, koji su pratili ovaj razgo¬ 
vor, pohrlili su Nattiju i čestitali mu bučno. ; 

_ Nekada su letjeli ovuda golubovi svake go¬ 
dine, ali ih nitko nije ubijao, rekao je Natty. 

— Što ćeš, uplete se sudac. Ovaj je lov bila že¬ 
lja šerifa Johnessa, a ja ga nisam mogao odbiti. 

— Da, da, vi ste zbilja usrećili ovaj kraj s tom 
vašom civilizacijom. 

— Što se vi pletete u tudje poslove?, okosi se 
Billy na Nattija. 

— Natty ima pravo, prekine ga sudac. Dosta je 
bilo ubijanja. Smjesta obustavite lov. 

Sudac Duke Tempel pošalje nekoliko dječaka, 
koji su pokupili ustrijeljene golube, a on ih je raz¬ 
dijelio medju stanovnike Tempeltona. 

Slijedeći dan htio je Johness i opet upriličiti 
zabavu. On je objavio veliki lov na ribe. Baš u to 
vrijeme obilovalo je jezero mnoštvom prekrasnih 
komada H Lovilo se je obično mrežama. Uzeli bi se 
čamci. Na vrhu čamca bilo je upaljeno svjetlo, ili 
naložena vatra, s kojom su se mamile ribe. Jasno je, 
da se lovilo noću. Već u predvečerje sakupili su se 
ribolovci kraj jezera. Čamci su bili privezani za oba¬ 
lu, ljuljajući se na vodi, kao da prosvjeduju protiv 
zavlačenja odlaska. Prije samog ribolova skoro su 
se potukli Benjamin Pump i Billy Kirby. Prepirali 
su se o lovini, nadmašujući se u lažima. 

— Ja sam znao uloviti komade od deset do dva¬ 
deset kilograma teške, tumačio je Billy žestoko. 

— Gluposti, govorio je Benjamin. Za mene je 
to. sitnica. Ja sam ulovio morskog psa. 

— Je li bio vezan na lancu?, zajedljivo će Billy. 

— Ti ne znaš kako morski pas izgleda. Ti ne 
znaš niti kako more izgleda. Ti si žaba krastača. Ja 
sam jednom ulovio kita dugačkog kao ova jela. 

— Ne pretjeruj, upadne Betty. Ovo je stablo vi¬ 
soko najmanje dvijesto stopa. 

— Dvijesto ili dvije hiljade, meni je to sveje¬ 
dno, ali ja sam ga ipak ulovio. 

— Od tada si valjda izgubio pamet, zareži Billy. 

— Čuvaj se divi jačino! 

— Kome ti to?, zamahne Billy. 

U zadnji čas umiješao se je sudac Tempel i ra¬ 
stavio je ratoborne kokote. 

Medjutim se je spustila noć. Svi su čamci sta¬ 
jali u pripravnosti, te su se na dani znak otiskivali 
jedan po jedan na jezero. Benjamin i Billy došli su 
i protiv svoje volje u isti čamac. Betty je bila u dru¬ 
gom čamcu sa Eđwardom, Johnessom i još nekim 
mladićem. Sudac Tempel ostao je na obali kao pro¬ 
matrač lova. Lov je bio vrlo jednostavan, jer je ri¬ 
be bilo u izobilju, pa je sama hrpimice ulazila u 
mreže. 

Na protivnoj strani jezera, daleko od ostalih 
svjetla, vidjelo se je jedno osamljeno svjetlo. Joh- 
ness okrene svoj čamac prema usamljenom čamcu, 
sa željom da odkrije nepoznate lovce. Kad su došli 
već prilično blizu prepoznaše u njemu Velikog lov¬ 
ca Nattija i indijanca Johna. 

— Oho, zar i Natty lovi nedužne ribe?, reče 
podrugljivo Johness. 

— Samo toliko, koliko je potrebno meni i Johnu 
za večeru. Ja ih ne lovim mrežom kao vi, već ovim 
ostvama, odgovori Natty, pokazujući tanke i šilja¬ 
ste ostve. 

— Još nikada ne vidjeh, kako se na taj način 
lovi riba, usklikne Betty. 

— Ako želite vidjeti, prijedjite u moj čamac, 
uzvrati ljubezno Natty. 

S ovim riječima pružio je Natty svoju ruku i 
pomogao djevojci prijeći u svoj čamac. 

— Veselit će nas, moje dijete velikog bijelca, 
bude li nam uspjelo pokazati vam vještinu bacanja 
ostva rekao je indijanac John. 

Eđwarđ je skočio u Nattijev čamac i odgurnuo 
ga od Johnessovog. Lovci sa ostvama krenuli su la¬ 
gano u potragu. Betty se je znatiželjno nagnula 
preko čamca i zagledala se u vodu. Pobožno je šu¬ 
tjela, znajući, da je prvi uvjet ribolova tišina. Natty 
je netremice gledao po površini vode tražeći žrtvu. 

Najednom gurne laktom Johna i pokaže mu 
prstom jedno mjesto. Indijanac je odmah zaveslao 
prema označenom mjestu. Kad je čamac lagano do- 
klizio do označenog mjesta pokaže Natty djevojci 
rijetko veliku ribu. Natty je oprezno spustio ostve, 
držeći ih neko vrijeme mirno. Zatim je naglo gur¬ 
nuo ruku u vodu i spretno je bacio u čamac prekra¬ 
san komad. 

Ovaj lijepi i uzbudljivi trenutak prekinuo je 
mukli pad u neposrednoj blizini. Nedaleko njih na¬ 
lazio se je čamac sa Benjaminom i Billijem, koji su 
se još uvijek svadjali. Billy se razžesti i naglo za¬ 
ljulja čamac. Pri tom je Benjamin izgubio ravno¬ 
težu i tresnuo je u vodu, u svojem svečanom šare¬ 
nom odijelu. Kako je tresnuo, tako ga je smjesta 
nestalo sa površine. Billy Kirby nije se ni najmanje 
žurio da ga izvuče. Hladnokrvno je svlačio kaput, 
kao da se i ne radi o ljudskom životu. Kad je Ed- 
ward vidio da se Benjamin ne pojavljuje više na 
površini strgne sa sebe kaput i htjede skočiti za 
utopljenikom, ali ga Natty zaustavi. 

— Ja ću ga izvući svojim ostvama, čemu uza¬ 
lud smočiti odijelo. 

Indijanac John zavesla čamac čvrstim zavesla¬ 
jem, prema mjestu gdje je pao Benjamin. Natty 
se nagne na čamac i ugleda na dnu bistrog jezera 
nesretnog pomorca Benjamina, koji je bespomoćno 
sjedio i lamatao rukama. Veliki lovac gurne ostve 
u vodu i zakvači Benjamina za okovratnik na ka¬ 
putu i lagano ga povuče na površinu. Iznijeli su ga 
na obalu i marljivo se dali na posao da ga povrate 
svijesti. Bog zna kako bi dugo trajao taj posao, da 
nije sudac ulio utopljeniku nekoliko gutljaja ruma, 
koji su odmah djelovali. 

— Bukvane nespretni, bile su prve Benjamino- 
ve riječi. Ti ćeš učiti engleskog mornara loviti ribe. 

Raspoloženje za lov je splasnulo. Sudac Tempel 
razdijelio je pravedno ribe. Lovci krenuše zadovolj¬ 
no kući. Jedini je ostao Billy Kirby. On je naložio 
vatru, nataknuo ribe na ražnjeve i legao pored va¬ 
tre, okrećući slasno pečenje. 


RIJEDAK GOST NA JEZERU 

Kratko vrijeme poslije uspješnog i zanimljivog 
ribolova, primio je sudac Duke Tempel jedno pismo 
iz Londona. Nikome nije bio poznat sadržaj toga 
pisma, tek su svi ukućani primjetili, da je sudac 
šutljiv i neraspoložen. Na sreću to neraspoloženje 
nije dugo potrajalo. Za nekoliko dana razvedrilo se 
je sučevo lice, a time je poraslo raspoloženje svih 
ukućana. Bilo je već ljeto. Dani su bivali sve ljepši 
i topliji. Na krčevinama u okolici Templetona zla- 
tilo se je klasje ponosne pšenice. Sva je priroda na¬ 
brekla od ploda. 

Jednog takvog dana otputio se je sudac sa 
Johnessom prema mjestu. Betty i Lujza dopratile su 
ih do vratiju, pogladile im uhranjene konje i zaže- 
lile sretan povratak. 

— Hoćete li s nama?, pitao ih je sudac. 

— Ne oče, Lujza i ja prošetat ćemo malo pre¬ 
ma šumi. 

— Čuvaj se dijete upozori ju sudac. Šume su 
pune divljači. 

— Ne boj se oče. 

— Uzmi radije nekoga sa sobom. Eto, Edwarđ 
će vas rado pratiti. 

— Ako gospodjice žele, stojim im na raspolože¬ 
nju. 

— Hvala Edwarde, mi smo zaželjele poći same. 

— Kako želite, nasmijbši se Edward. 

— Ali da te umirimo oče, uzet ćemo sa sobom 
našeg vjernog Rexa. On će nas dobro štititi. 

Pošto je sudac umiren odjašio sa bratićem pre¬ 
ma mjestu, a djevojke su se uputile prema šumi, 
ostao je Edward sam. Kako nije imao nikakvog po¬ 
sla, uzeo je svoj ribolovni pribor i pošao na jezero. 
Bezbrižno se je približavao Nattijevoj kući, uvjeren 
da će ga naći kod kuće. Kad se je približio na pede¬ 
setak koračaja oštro je zazviždao na prste tri puta 
uzastopce. To je bio ugovoreni znak izmedju njega, 
Nattija i indijanca Johna. Nattijevi psi Hektor i Di¬ 
jana, nisu ga odmah prepoznali, te su počeli bjeso¬ 
mučno lajati, trgajući se na kožnatim uzicama, koje 
su bile privezane za kuću. Edward zazviždi još tri 
puta, ali i ovoga puta se nitko ne javi. On se uputi 
blize. Umirivši pse, stupi na vrata. Vrata su bila 
čvrsto zabravijena nekakvim osobitim spravama Ve¬ 
likog lovca. Osim njega, znao je otvoriti ta vrata 
samo Edward i indijanac John. Eđward otvori vra- 

ta i udje u kolibu. Nakon duljeg vremena, po prili¬ 
ci pola sata, pojavi se Edward ponovno na pragu 
kuće. On je pažljivo zatvarao vrata. Premda je bio 
licem okrenut prema vratima, pričinilo mu se da ču¬ 
je iza ledja neki šum. Edward se naglo okrene i opa¬ 
zi, kako se iza drveta sakrila neka ljudska spodo¬ 
ba. Pritrči malo bliže i prepozna u toj spodobi po¬ 
znato mu lice policajca Doolitla koji je bio u slo¬ 
bodno vrijeme i neke vrste nadziratelj gradnja. Bio 
je to visok, koščat čovjek, dugog, šiljatog lica, sa 
izrazito lopovskim očima. U mjestu ga zapravo ni¬ 
tko nije trpio. Doolitlu je uspjelo predobiti šerifa 
Johnessa, tako da mu ljudi nisu mogli stati na rep, 
premda je bio temeljito sumnjiv. Edward ga ^ js 
oštro gledao, dajući mu na znanje, da se ima sto 
prije odstraniti. Doolitle je razumio, što znači taj 
pogled, pa se je bez riječi pokupio. Kad je Edward 
vidio da je odvratnog mu čovjeka nestalo, podje 
prema jezeru u nadi da će ipak pronaći Velikog 
lovca i Johna. Sjeo je u svoj čamac i odlučno je za- 
veslao prema sredini. Nakon nekoliko zaveslaja pri- 
mjeti drugi čamac, koji je bio privezan uz obalu. U 
njemu su šutke sjedila dva muškarca. Bili su to Ve¬ 
liki lovac Natty i indijanac John. Prijatelji se nije¬ 
mo pozdrave, kako ne bi poplašili ribe. Edward je 
bacio svoju udicu pored njih. Tako su lovili neko 
vrijeme, dok im nije dodijala šutnja. 

— Bio sam u tvojoj kući, reče Edward. 

_Zar je nekakva novost, odgovori Natty. 

_Oko kuće se je šuljao onaj pokvarenjak Do¬ 
olitle. 

_Taj šugavac se uvijek vrze oko tudjih kuća, 

promrsi Natty. Njuška mu je neoprana i opasna. 
Nekada je ovdje bilo mnogo ljepše. 

— Bio je to raj, moj stari prijatelju. Ja sam 
ovdje već četrdeset i pet godina kao pustinjak iz 
biblije. Mirno sam lovio divljač, jer nije bilo nigdje 
jhve duše. 

— Ipak je valjda netko obitavao u ovim kraje¬ 
vima, zanimao se je Edward. 

— Bilo je tu u brdima nekoliko Francuza, koji 
su poženili indijanske žene. Oni su dolazili kadka- 
da ovamo, i posudjivali su od mene čamac. 

— Zar ti nije bilo dosadno stari moj?, pitao je 
Edward. 

— Dosadno? O moj sinko ti si ne možeš ni 
predstaviti, kako je bajno izgledala ova priroda. U 
proljeće, kad je kopnio snijeg, a vrhovi drveća dobi¬ 
vali su novo zeleno odijelo. Tada sam se osjećao 
kao u raju. I bio je to raj, dok nije došao ovaj Du¬ 
ke Tempel sa svojim zakonima i novotarijama. 

— A tko mu je dao zemlju? 

■— Zemlju su mu poklonili Indijanci^ reče tužno 
John. Možda smo učinili pogrešku, a možda i nismo. 
Došao bi netko drugi, koji bi nam silom uzeo ze¬ 
mlju. Prolila bi se krv, a ovako je ipak sve proteklo 
u prijateljstvu. 

Razgovor je naglo prekinuo Natty. On je stavio 
ruku na uho i napeto je prisluškivao. Edward i John 
gledali su ga u čudu. 

— Čujete li lavež pasa?, reče tiho Natty. 

— Ne, odgovori Eđward. 

— Prisloni uho na jezero Johne, možda ćeš ču¬ 
ti, obrati se Natty indijancu. 

— Zaista je lavež, reče John stavivši uho na 
površinu jezera. 

— Ja još uvijek ne čujem ništa, primjeti Ed- 
ward sa smješkom. 

— Po lavežu razabirem da proganjaju jelena. 
To je Hektor i Dijana. 

— Nemoguće, odgovori Eđward. Ja sam ih 
ostavio čvrsto privezane. 

— A ipak su to naši psi, tvrdoglavo je tumačio 
Natty. 

Lavež se je čuo već prilično jasno. I Edwarđ 
je bio uvjeren u istinitost Nattijeve tvrdnje. Dosko¬ 
ra je nedaleko njihovih čamaca poletio sa obale pro¬ 
gonjeni jelen ravno u vodu. Njemu za petama do¬ 
trčali su sopćući Hektor i Dijana. Natty zamahne 
veslom i potjera pse natrag na obalu. 

— Bi li ga ulovili Johne, upita Natty, proma¬ 
trajući prekrasnu životinju. 

— Rijedak primjerak, uzvrati John. 

— Pogledaj mu rogove. Čovjek bi mogao obje¬ 
siti na njih sva svoja odijela, produži Natty. 

— Ne zaboravite da je sudac zabranio ovaj 
mjesec loviti divljač, podsjeti ih Eđward. 

— Do vraga, sudac i njegova zabrana, razže- 
sti se Natty. Meni se jelen svidja, pa ću ga i uloviti. 

— Pravo imaš Natty, reče indijanac i odveže 
čamac. 

Eđward je upozorio još jednom prijatelje na 
sučevu zabranu, ali oni su već odlučno veslali prema 
jelenu. Kad je uvidio, da je svaka riječ suvišna, 
pridružio se je prijateljima. Lov je bio vrlo uzbud¬ 
ljiv. Jelen je pomalo malaksao od napornog pliva¬ 
nja. Njegovo je dahtanje odjekivalo kroz šumu. 
Nattijev čamac približio se je na dohvat puške. On 
je napunio svoju veliku dvocjevku, ali se u taj mah 
dosjeti nečem drugom. Na dnu čamca ležale su os- 
tve, koje je Natty uvijek imao uza se, kad bi odila- 
zio na nekoliko dana samotnog lova. Veliki lovac 
pograbi ostve i spretno ih baci prema jelenu. Ovoga 

je puta promašio cilj. Životinja je spretno maknula 
glavu, tako da su ostve našle svoj dom na dnu jezera. 
Medjutim je i Eđward doveslao u blizinu. 

_ Prepustite ga meni, vikao je prijateljima. 

Ja ću baciti lasso oko njegovih rogova. 

S ovim riječima zamahnuo je Edward lassom 
tako spretno, da je obujmio uzetom jelenove rogove. 
Lovci izvukoše izmučenu životinju u čamac i sputa¬ 
še joj noge. Veslajući obali Natty je mislio na Hek¬ 
tor a i Dijanu. 

— To je nemoguće, reče Natty kao za sebe. 

— Što?, upita Edward. 

— Nemoguće je da bi se psi sami odriješili. 
Tu je netko imao svoje prste. 

— To će se odmah ustanoviti, reče John gleda¬ 
jući prema obali. 

Čim su se iskrcali, pošli su do kuće. Pred ku¬ 
ćom su ih dočekali psi. 

— Netko je prerezao uzice, reče Natty pogle¬ 
davši na pse. Pogledaj Johne. 

— Uzice su prerezane oštrim nožem, sa dugim 
drškom, ustanovi indijanac. 

— Kako to znadeš?, začudi se Edward. 

— Pogledaj dobro. Obje uzice prerezane su je¬ 
dnim zamahom na istom mjestu. Po tome se vidi, 
da je oštrica bila odlično nabrušena. Nitkov koji je 
to učinio, popeo se je na ovu hrid iznad kolibe. 
Nož je zavezao na kolac, i tako je iz visine prerezao 
uzice. 

— Kukavica!, pljune pred sebe Natty. 

— I te kakva kukavica, reče John. Uzice je pre¬ 
rezao daleko od glava, bojeći se približiti vjernim 
životinjama. 

— Tako mi moje puške, to je bio Doolitle, 
ustanovi Edward. Ne znam, što hoće taj lopov od 
vas dvojice staraca. Idem smjesta za njim. 

— Imaš pravo sinko. Opreznost je uvijek do¬ 
bra, pohvali ga Natty. 

Edward je istovario jelena na obalu i brzo se 
je izgubio sa čamcem. John je takodjer isplovio na 
pučinu, veslajući sasma polagano. Natty im je neko 
vrijeme mahao sa obale, a zatim se uputio u šumu. 


BORBA SA PANTEROM 

Vratimo se Elizabeti i Lujzi. Djevojke su za- 
šle prilično duboko u šumu. uspinjući se do jedne 
male čistine. Raspoloženje im je raslo na svakom 
koraku. Priroda je bujala punim životom. Nailazile 
su na hiljadu zanimljivosti. Kada su djevojke skoro 
već dohvatile čistinu, pričini se Lujzi, kao da iz ne¬ 
velike udaljenosti čuje plač djeteta. 

— Čuješ li Betty?, upita Lujza. 

— Ne čujem ništa. 

— Čini mi se, da negdje u blizini plače dijete. 

— Doista, reče Betty pozorno slušajući. 

— Treba pogledati, uzruja se Lujza. 

— Možda se dijete izgubilo. 

— Bit će ipak nešto drugo Betty, reče Lujza 
pokazujući na Rexa. Pogledaj, kako se sav nako- 
striješio. 

— Ovdje nešto nije u redu. 

Djevojke su pošle dalje, neprestano gledajući 
nemirno na sve strane. Rex se je ponašao vrlo ču¬ 
dno. Oči je izbuljio i gledao je pred sebe gotovo po- 
bješnjelo. Iznenada skoči pred djevojke mladi pan- 

ter. Rex se zaleti na životinju i pograbi ju svojim 
oštrim kljovima. Zatim je zamahnuo glavom i tres¬ 
nuo panteru o obližnje stablo. Udarac je bio tako 
snažan, da je životinja pala na tlo i uginula. Ali u taj 
čas skoči sa drveta stara pantera i zaleti se na Rexa 
zakrvavljenih očiju. Rex ju spremno dočeka i pri¬ 
hvati ogorčenu borbu. Prvi čas je izgledalo, da je 
pas u prednosti. On je zario svoje zube u vrat ne¬ 
prijatelju i nemilosrdno mu derao kožu. Medjutim 
se pantera istrgne i pograbi Rexa za grkljan. Obje 
su se životinje valjale po zemlji. Pantera je bila ja¬ 
ča. Rex zajaukne nadnaravnim krikom i ispruži se 
na tlo sa pregriženim grkljanom. Čim je borba za¬ 
počela, Lujza je pala u nesvijest. Zbog nje je i Bety 
ostala na mjestu kao ukopana. Vidjevši psa, kako 
nepomično leži na zemlji, bila je svijesna, da će kr¬ 
volok navaliti na nju. Zvijer je stajala neko vrijeme 
posve mirno, kao da o nečem razmišlja, ali se već u 
slijedećem času pripravi na skok. Elizabeta je netre¬ 
mice gledala u panterine oči, ne misleći više na ni¬ 
kakav spas. Ali u taj trenutak čula je nečiji duboki 
glas sasvim pored uha: »Sagnite glavu gospodjice«. 
Elizabeta je nesvijesno sagnula glavu. U taj tren 
odjeknuo je hitac. Savršen pogodak ubio je pante¬ 
ru u skoku. Teška grabežljivica stropoštala se je 
na zemlju kao vreća. Spasitelj je bio Veliki lovac 
Natty. On pristupi životinji i pošalje joj još jedan 
metak u glavu za umirenje svoje lovačke strasti i 
za umirenje Elizabetinog straha. Konačno se je 
osvjestila i Lujza. Djevojke se srdačno zahvališe 
Nattiju. On ih uputi na. obližnju stazu, kojom će 
najprije stići do kuće. Kad su se malo oporavile od 
pretrpljenog straha krenule su kući. 

Natty baci još jedan pogled na panteru, prebaci 
pušku preko ramena i uputi se prema svojoj kolibi. 

Kad je stigao već gotovo pred kuću, naglo se zau¬ 
stavi. Sa desne strane staze rastvorilo se je grmlje,, 
a iz njega se pojavi odvratna spodoba Doolitla. 

— Dobar dan Natty, reče sumnjivi čuvar zako¬ 
na. Vi kao da dolazite iz lova. Zar ste zaboravili na 
paragrafe ? 

— Šta su to paragrafi, moj duksane, odreže sr¬ 
dito Natty. Jesu li to neke naročite ptice? 

— To je zabrana na lov, moj dragoviću, reče 
Doolitle zlobno* 

— Fučkam ja na to, smrdljivo njuškalo. 

— Gdje ste sakrili jelena Natty? Je li lijep? 

— Kakvog jelena, promrmlja Natty. 

— Onog, kojeg su jutros proganjali vaši psi. 

— Moji psi su vrlo vješti. Oni znadu izvrsno 
proganjati i ljude. Dakle vi baš želite vidjeti moju 
lovinu? 

— Znatiželjan sam, da li imađe lijepe rogove. 
Ja znam, da vi ne volite lošu divljač 

— Dodjite samnom Doolitle. Pokazat ću vam 
moju lovinu. 

Natty zazviždi neku pjesmicu i nehajno se vrati 
u šumu. Doolitle je trčkarao za njim. 

— Evo lovine, pokaže Natty na zemlju. 

— To je sučev pas. Niste valjda njega ubili? 

— Izgleda li ova rana na grkljanu od čovječje 
ruke? Okrenite se, dragi Doolitle. 

— Zaboga!, krikne prestravljeno uhoda Doolit¬ 
le ugledavši ubijenu panteru. 

— Ne bojte se hrabri viteže, ova pantera ne mo¬ 
že više isprobati vaše junaštvo. No Doolitle, jeli ovo 
dozvolejen lov? 

— Svakako. Šta više, za ubijenu panteru dobije 
se i nagrada. 

— To me veseli, reče Natty i poklekne do pan¬ 
tere sa nožem u ruci. 

— Što to radite Natty?, začudi se Doolitle. 

— Skalpirat ću životinju, pa ću otići u mjesto 
po nagradu. 

— Dobro, ali vam moram ja dati pismenu po¬ 
tvrdu, da ste ju zaista ubili vi., 

— Zar nije dovoljan skalp? 

— Ne. Podjimo u vašu kolibu, pa ćete tamo pri- 
seći na Sveto Pismo. 

— Vas nekako vraški privlači moja koliba. Ne¬ 
ma u njoj nikakvih knjiga. 

— Onda ću vam napisati potvrdu. 

— Niti pisaćeg pribora ja nemam, gospodine 
uhodo. Ja pišem sa svojom puškom i barutom. 

Nato Natty spremi skalp u torbu i uputi se na¬ 
trag. I opet je Doolitle hodao za njim u stopu. 

— Lijepi su ovi vaši psi, propenta Doolitle, kad 
su stigli do kolibe. 

— I vrlo oštri, Doolitle* 

— Vi zacijelo sumnjate, da ih je netko jutros 
spustio sa uzice. Zar ne Natty? 

— Nije ih nitko pustio. Ja sam ih odvezao, od¬ 
govori Natty gledajući Doolitla oštro u oči. 

— Vi ste ih odvezali?, zaprepasti se Doolitle, ne 
znajući kako da to shvati. 

— Imate li kod sebe nož?, upita značajno Natty. 
Htio bi nešto popraviti psima na okovratniku. 

— Evo vam ga. 

— Vrlo lijepa oštrica Doolitle. Usput vam mo¬ 
ram kazati, da vas od danas ne želim više vidjeti u 
blizini moje kuće. A sada se tornjajte što prije, jer 
ću inače pustiti na vas pse. 

— Doći ćete vi meni na lijepak, prosikta Doolit¬ 
le udaljujući se od kolibe. 

_Nosi se s vragom vikne Natty i zagrozi mu 

se šakama. 

Duka Templa i Johnessa ostavili smo na putu 
prema mjestu. Neko su vrijeme jašili šutke. Sudac 
je razmišljao o budućem napredku i uređjenju 
Templetona. Johness je mrštio lice. kao da ga tišti 
neka teška briga. * 

— Ja mislim bratiću, da bi morali malko raz¬ 
govarati o tvom gostu Edvvardu, započne Johness. 
Meni se taj mladić sve manje svidja. 

— Reci što te tišti, odgovori sudac. Ovdje ne¬ 
ma nikoga, možeš slobodno govoriti. 

— Ova trojica: Edward, Natty i John skrivaju 
neku tajnu. U poslijednje vrijeme, ne dozvoljavaju 
nikome da se približi kolibi. Kažem ti, tu nešto nije 
u redu. 

— Možda ti se samo čini, bratiću. 

— Znaš li ti Duke, da tvoja zemlja obiluje ru¬ 
dama? 

— Odakle ti to? 

— Sjećaš li se da smo jednom naišli na želje¬ 
znu rudaču. 

— Da, reče sudac pred sebe. 

_ Čini mi se, da ta zemlja obiluje i srebrom i 

bakrom. 

— Budi jasniji, uzvrpolji se sudac. 

_Ona trojica odlaze već dulje vremena potaj¬ 
no u brda i vraćaju se kući sa teretom, kojeg pom¬ 
no zaključavaju u kolibu. Doolitle je vidio Nattija 
već nekoliko puta odlaziti sa orudjem u nepoznatom 
pravcu. Ja sam od nedavna najmio još jednog čo¬ 
vjeka, nekog Jack Holta, koji budno pazi na te pti- 
gice. 

_Tako, primjeti zlovoljno Duke, i u njegovom 

se srcu porodi surrtnja. 

_Sjećaš li se bratiću, kad si ono tražio Nattija 

nekoliko dana prije no što je došla Elizabeta. Htio 
si da ti ustrijeli malo divljači. Tada ga nisi našao 
kod kuće. Bio je nekoliko dana u brdima. Vratio se 
je kući sa velikim saonicama i pokrivenim teretom. 
Putem ga je susreo Doolitle. Kad mu je htio pomoći, 
Natty ga je grubo potjerao. 

— Još uvijek ne razumijem ništa. 

— Tada je indijanac John dočekao Nattija. 
Unijeli su teret u kolibu, a saonice su smjesta raz¬ 
bili. Tih dana pojavio se je prvi puta taj Oliver Ed- 
ward. Nije li to sumnjivo? Kažu, da mu je otac bio 
Francuz, a majka indijanka. Ti si i sam primjetio, 
da mladić ima vrlo dobar odgoj. 

— Toliko ga napadaš, dok si ga prije hvalio. 

— Čovjek se može prevariti. Zamisli, ako ona 
trojica potajice kopaju srebro i tale ga u svojoj ko¬ 
libi. Pazi bratiću. Ako tale srebro, onda tale tvoje 
srebro. Da, da bratiću, tvoje srebro, ponavljao je 
Johness pred sebe sa izrazom pohlepe. 

— Moje srebro? Srebro! Možda ga ima mnogo. 
Čitava brda, govorio je Duke za sebe i u mislima je 
s tim srebrom izgradjivao Templeton. 

Tako su jahači u razgovoru stigli na mjesto, 
gdje je u grabi stajao neki čovjek, koji je užurbano 
kopao. 

— To je Jack Holt, reče Johness. On je moj no¬ 
vi uhoda. 

— Što radite, čovječe?, upita ga sudac. 

— Ispitujem zemlju, suče. Kladim se f da u njoj 
ima obilje srebra. U vrećama ću ga nositi. 

— Zaista, začudi se sudac. 

— Sasvim sigurno, suče. Unaprijed vas upozo¬ 
ravam, cla ćete i meni morati dati dio te lovine. 

— Jeste li pronašli ono mjesto Jack, upita ga 
Johness i pri tom ga značajno pogleda. 

— Skrenite malo ovuda kroz šikaru, uputi ih 
Jack, pokazujući uski prolaz. 

Duke i Johness potjeraše^ konje u odredjenom 
pravcu. Neko su se vrijeme teško probijali kroz gu¬ 
sto šikarje. Staza je bila za pješake, tako da su mo¬ 
rali svaki čas rukama odstranjivati grane i trnje, 
kako bi se neozlijedjeni provukli kroz guštik. U sucu 
se je uvriježila sumnja. Johnessovo pripovijedanje 
oduzelo mu je njegov nikad ne pomućeni mir. Počeo 
se kajati, što je bio tako susretljiv prema tom sum¬ 
njivom mladiću. U glavi je ponovio cijeli razgovor, 
sa Johnessom i sve se je više uvjeravao u istinitost 
sumnje. Sada mu se činilo, da je već one prve večeri 
mladić bio sumnjiv. Čak je došao tako daleko, da je 
posumnjao u mladićevu ranu. Možda se je taj sum¬ 
njivi dotepenac sam ranio, kako bi se uvukao u nje¬ 
govu kuću i uhodario njegove poslove. Napokon, on 
je odlazio svake noći u Nattijevu kolibu i ostajao tamo 
do ujutro. Kakvu on vezu imade sa Velikim lovcem 
i indijancem Johnom? Prije dok ga nije još bilo ov¬ 
dje, sve je živjelo u miru i blagostanju. Nikada nije 
nikome palo na um, da unajmljuje uhode, koji će 
tragati za kakvim zločinom. A ako je to sve samo 
luda pretpostavka njegovog bratića, kome su šerif- 
ski poslovi zavrtjeli glavom? Sučevo razmišljanje 
prekine Johnessov glas. On podigne glavu i opazi, 
da se nalaze pred ovećom špiljom. Obojica udjoše 
unutra. Bila je to prostorija od kojih dvadeset sto¬ 
pa široka i oko pedeset stopa duboka. Zidovi su bili 
neravni, izdubeni. Vidjelo se je, da je netko marljivo 
kopao. Pošto je pomno pregledao špilju, izašao je 
sudac napolje. Vani u travi ležalo je razasuto oru- 
dje. U sebi je odlučio, da će doći drugom prilikom 

sam ovamo. Bratići šutke uzjašiše konje i vratiše se 
kući. Na putu su sreli djevojke, koje su im ispripo¬ 
vijedale slučaj sa panterom. »Nemoguće je, mislio 
je sudac, da bi Natty bio nepošten čovjek, kad je 
tako požrtvovno spasio Elizabetu. Ja ću ga pozvati 
k sebi i otvoreno ga pitati. Tako star čovjek neće 
la.gati». 


U ODBRANU KUĆNOG PRAGA 

Benjamin Pump je ušao u sobu suca Duka 
Templa pun mornarskih uzrečica. 

— Gospodine suče, jedan stranac želi na brod. 

— Tko, Benjamine?, upita sudac. 

— Stranac imenom Doolitle. Ja sam mu rekao, 
da se vi upravo nalazite kod svoje jedinice kćerke, 
koja se je jedva spasila od divljih zvijeri. 

Mi bi u mornarici rekli: djevojci je bačen u za¬ 
dnji čas pojas za spašavanje. 

— Gdje je Doolitle? 

— Spustio je sidro u blagovaonici i čeka. 

— Uvedi ga, Benjamine. 

Za čas je ušao Doolitle. Ulizica je pozdravio ta¬ 
ko usrdno uslužno, da je sucu bilo neugodno. 

— Kakvo vas dobro nosi, Doolitle?, upita ga 
sudac. 

— Čuo sam, suče, da je gospodjica bila u smrt- 
noj opasnosti od podivljale zvijeri. 

— Da, reče kratko sudac. 

— Ako se ne varam, dobiva lovac za ubijenu 
panteru priličnu nagradu. 

— Svakako. 

_ Prema tome će i Natty dobiti nagradu, upor¬ 
no ie zvrndao Doolitle. 

— Svakako, ponavljao je sudac zlovoljno. ^ 
Zlobnik Doolitle zamisli se na čas, gledajući is¬ 
pod oka na suca i njegovu kćerku. 

_Koliko se sjećam, kazna za prekršitelja lo\ 

nog zakona je vrlo stroga, otpoče Doolitle. 

_ Zvjerokradice treba istrijebiti, namrsti se 

sudac. Njihova je đrzovitost prekoračila svaku 

mjen L fiujte me suče, zasikta tiho Doolitle. Ja imam 
pouzdane dokaze, da je Natty ubio jutros jelena. 
Tražim od vas pismenu punomoć za pretragu kuće. 

_ Za takvu sumnju valja imati svjedoke. Nije 

to sitnica nekome pretražiti kuću. 

_Ja bi se mogao na to zakleti. 

_Vi s i možete i sami napisati takvu punomoć. 

Doolitle. I vi ste čuvar zakona. 

_Imate pravo, ali ja se bojim, da mi se poslij 

Natty ne osveti zbog takvog čina. Naprotiv, a o vi 
napišete tu punomoć, vama se sigurno neće usuditi 

ništa učiniti. „ . 

Elizabeta je slušala ovaj razgovor prilično ma¬ 
no dok nije Doolitle zatražio punomoć. 

_ Slušajte gospodine, reče djevojka ni ne gle¬ 
dajući uhodi u oči. Kako možete govoriti zlo o covje- 

ku kao stoje ^atty^ ^ gospod j icei odvrati 

Doolitle. Ja štitim zakon, a zakon je za sve jedna 

_Doolitle ima pravo, reče sudac nevoljko. Pu 

čekajte me u mojoj sobi, obrati se Doolitlu. 

Kad se je ovaj udaljio, obrati se Betty 

° CU ’_ Zacijelo ne ćeš ništa na žao učiniti tom sta¬ 

rom poštenjaku. 

— Moram postupiti po zakonu, ali globu možeš 
mjesto njega platiti ti. Na taj način ne ćemo njega 
oštetiti, a moj će ugled ostati sačuvan. 

Elizabeta je bila vrlo razborita djevojka, pa se 
zadovoljila takvim odgovorom. 

Čim se je Doolitle domogao punomoći, požurio 
je izvršiti svoje djelo. Putem je razmišljao, kako bi 
nekoga trećega umiješao u tu stvar. Onda bi izgle¬ 
dalo, da on nema s time ništa zajedničkog, tek iz- 
vršuje nalog. U dobar čas opazi Billy Kirbija. Ve¬ 
selo uzme orijaša pod ruku i povede ga do njegove 
kolibe. Billy se je čudio, odakle tom suhoparnom i 
podmuklom čovjeku na jednom tolika srdačnost. 

— Slušajte Billy, reče Doolitle. Bili vi htjeli za¬ 
raditi malo novaca? 

— Koliko je to malo novaca?, upita Billy tre- 
snuvši šakom o stol. 

— Baš toliko, da budete zadovoljni. 

— Ako baš mora biti, pristajem. O čemu se ra¬ 
di? 

— Malenkost Billy. Treba samo izvršiti preme¬ 
tačinu kod jednog zvjerokradice. 

— Zato je postavljen šerif. 

— Njega nema u mjestu, požuri se Doolitle. 

— Šerif ima i pomoćnika, doda Billy. 

— Pomoćnik je otišao sa šerifom. 

— Obavite taj posao sami, reče Billy nehajno. 

— Znate Billy, mogao bi se taj lovac možda us¬ 
protiviti. Moglo bi doći do kavge, a ja sam preslab 
za te stvari. Ne preporučam mu, da dođje vama u 
šake. 

— Ako je samo to, onda pristajem. 

— Tada ću vas zaprisegnuti, reče Doolitle, otva¬ 
rajući nekakvu sudsku knjigu. 

— Mene ne osvajaju te vaše mudrolije niti naj¬ 
manje, ali kad baš mora biti učinit ću to. 

U to je došao i onaj drugi sumnjivac, imenom 
Jack Holt. Sva se trojica uputiše prema kući Veli¬ 
kog lovca Nattija. Kad su prešli već dobar dio puta, 
zaustavi se Billy. 

— Ja ovo ne razumijem Doolitle. Vi ste rekli, 
da ćemo izvršiti premetačinu u kući nekog zvjero- 
kradice. Medjutim me vodite sve dalje od naselja. 
Koliko ia znam, ovdje nema koliba osim Nattijeve. 

— K njemu mi idemo, odgovori Doolitle sa za¬ 
gonetnim smješkom. 

— Ha, ha, ha, prasne Billy u smijeh. To bi da¬ 
kle trebao biti taj goropadnik, koji će zametnuti 
kavgu. Njega ću ja uhvatiti sa dva prsta i zavezati 
oko vrata kao samovez. 

— Bravo Billy, požure se oba njuškala. 

— Ovo sa samovezom je istina, ali ne razumi¬ 
jem, kako'se može učiniti premetačina tako pošte¬ 
nom čovjeku, kao što je stari Natty. Pa k tome zbog 
jednog pišljivog jelena. Starac živi od lova, a nje¬ 
gov je značaj na daleko poznat. 

_ Ne zaboravite Billy, da ste prisegli, poboja 

se Doolitle. 

_ Dobro, dobro gadovi. Učinit ću, kako sam 

rekao. 

— Stigosmo Billy. Vršite svoju dužnost. 

Oba kukavca sakriše se iza jednog drveta i 
ostaviše Billija pred vratima Nattijeve kuće. Billy 
zatuli iz svega grla, tako snažno da bi probudio i 
mrtvaca. Psi žestoko zala jaše. Natty skoči iz kuće i 
pokaže se na pragu. 

— Šutite vi psine! Ne mislite valjda, da je opet 
pantera na vidiku kao jutros. Oho, Billy, obrati se 
zatim orijašu. Kako si ti dospio ovamo? 

— Ha eto, moram kod vas učiniti premetačinu. 

— Šta?, začudi se Natty. 

— Tu je sučeva punomoć. 

— Tko bi mislio, da će Duke Tempel učiniti što 
takvoga. Spasio sam mu kćerku od očite smrti i 
uvijek sam ga smatrao dobrim čovjekom. To je va¬ 
še maslo, izdere se Natty opazivši iza drveta hrabre 
junake. 

— To je sučev nalog, požuri se Doolitle. 

— Nemam ja nikakvog jelena, mrmljao je Nat- 
ty. Pogledaj Billy, ovo su uši pantere, što sam je 
jutros ustrijelio. To je moja jedina lovina. Billy je 
strastveno volio pregledavanje ovakvih slavnih tro¬ 
feja, kao što je skalp jedne pantere. Počeo je ska¬ 
kati pred kućom kao mahnit, draškajući čak i pse 
sa panterinim ušima. Junacima iza drveta nije se 
svidjala ta Billijeva neozbiljnost. Oni kao da su po¬ 
sve izgubili smisao za šalu. 

— Vama je dužnost pretražiti kuću, Billy, de¬ 
rao se je Doolitle, 

— Šta?! zaviče Natty, u moju kuću neće nitko 
pored mene živa. Vi ćete me prisiliti, da silom obra¬ 
nim svoj kućni prag. 

— Ovo je jače od vašeg prava na kućni prag, 
vikao je Doolitle pokazujući Nattiju punomoć. Za- 
mnom momci, provalimo u kuću. 

Doolitle nahrupi svom snagom na vrata, zovući 
Jacka i Billija u pomoć. 

Natty se toliko razljutio, da je pograbio Doolit- 
la za rame i gurnuo ga divovskom snagom sa praga. 
Kako je njegova kuća bila na maloj uzvisini, odletio 
je Doolitle nizbrdo kao lopta. U slijedeći tren našao 
se je povaljen na prašnoj cesti. Brzo je skočio na 
noge, stresao sa odijela prašinu, crven od ljutine. 
Tada pokuša ponovnu navalu. Medjutim je Natty 

skinuo svoju pušku i naciljao prema cesti. Vidjev¬ 
ši čeličnu .cijev starčeve puške, dade se Doolitle u 
bezglavi bijeg. Za njim je prašio njegov hrabri pra- 
tioc Jack Holt. Billy Kirby stajao je po strani i gio- 
hotom se smijao, držeći se obim rukama za kuću. 

_Izvrstno Natty!, govorio je Billy jedva umi¬ 
rivši se. Od ovih ste učinili trkače svjetskog glasa. 
_ Neka se samo pokaže još jednom u blizini, 

ljutio se Natty. 

— A sada odložite taj kolac Natty. Ja se ne bo¬ 
jim tog vašeg topa. Hajde da se dogovorimo kao 
ljudi. Meni nije stalo, da vidim unutrašnjost vaše 
palače, ali jelenju kožu mi morate dati. 

_I dat ću ti je. Globu ću platiti od nagrade za 

ubijenu panteru. , v . 

Veliki lovac Natty pružio je Billiju kozu i njih 

se dvojica srdačno rastaše. 

Medjutim je već cijeli Templeton znao za Natti- 
jevo nasilje. Edwarda je o tome obavijestio gospo¬ 
din Leppet, koji je bio u Templetonu neke vrsti 
pravni zastupnik. Bio je to čovjek srednjih godina, 
obučen po najnovijem kroju, ali prilično pohaban. 
Svaki bi čas vadio svoju veliku srebrenu uru, koja 
je bila pričvršćena na lancu spletenom od kose. 

_Ovo je težak slučaj, reče Leppet Edwardu. 

— Mislite li da će osuditi starog Nattija. 

_ Bojim se da će ga zatvoriti, mudrovao je 

pravnik. 

_ To bi jadnog starca spremilo u grob, rastu¬ 
ži se Edward. 

_ Bojim se da neće izbjeći kazni. Prosudite 

sami, gospodine Oliver. v -, . v .... 

_Bit će skoro nemoguće riješiti čovjeka, koji je 

napao vlast. Kad je Edward uvidio, da je svaki dalj 
nji razgovor sa premudrim pravnikom suvišan, on 

se naglo oprosti i uputi se brzim koracima prema 
Dukovoj kući. Na stepenicama je sreo Benjamina. 

— Gdje je sudac? 

— Gospodin sudac je sa Doolitlom u svom ure¬ 
du, a gospodjica Betty je u blagovaonici. Slavan je 
taj starac Natty, produži Benjamin. Spasio je našu 
gospodjicu od očite smrti. Ja ga vrlo volim, a i vas 
takodjer, jer ste mu iskren prijatelj. 

— Dobro Benjamine. Možda ćemo trebati usko¬ 
ro vaše prijateljstvo, reče Edward i čvrvsto stisne 
ruku Benjaminovu. 

U blagovaonici je našao Betty. Ona je već bila 
u brizi za Velikog lovca. Uvjeravala je Edwarda, 
da će se njezin otac zauzeti za Nattija i spasiti ga 
od kazne. Djevojka je govorila tako toplo i uvjerlji¬ 
vo, da je Edwarđ morao povjerovati. U to udje i su¬ 
dac mršteći se. Na licu mu se vidjelo da nosi loše 
vijesti. 

— Zar je zaista tako ozbiljno?, upita ga Ed- 

ward. 

— Vrlo težak slučaj. 

— Kakva ćo biti kazna? 

— To će odlučiti porota. Tu se više ne radi o 
prestupu lovostaja, već o tvornom napadaju na za¬ 
konom ovlaštenu osobu. 

— Neće li porota uzeti u obzir Nattijeve godine 
i njegove navike? 

— Neće li ga to osloboditi? 

— Dobro će doći kao olakšanje i ništa više. 

— Prokletstvo!, razljuti se Edward. 

— Ali Edwarde, primjeti Betty. 

— Pusti ga dijete. Ja ću imati s njime strplje¬ 
nja. Radi se o njegovom najboljem prijatelju. Po¬ 
misao na njegovu krivnju tjera ga u očaj. 

_Natty je moj najbolji prijatelj, gotovo je vi¬ 
kao Edward. Njegove su navike po nekada čudnova¬ 
te, ali njegova vjernost nadoknađuje sve pogreške. 

— Ja cijenim njegovu vjernost, ali ovo što je 
sada učinio prevršuje svaku mjeru. To se može na¬ 
zvati običnim zločinom. 

— Zar je to zločin, kada netko brani svoj kuc¬ 
ni prag? Ili, kad tjera od sebe odvratna njuškala?, 
bijesnio je mladić. 

_Jest zločin, odgovori Temple sileći se na mir. 

_ Zar tako smije govoriti čovjek kao što ste 

vi? Pogledajte, gospodine suče, ove doline, šume i br¬ 
da. Upitajte svoju uspavanu savjest: Čije je to sve’ 
Smije li se tako poštene ljude, kao što je Natty i In¬ 
dijanac John, ovako grubo vrijedjati i progoniti. 

Ovaj Edwardov izljev saslušao je sudac dosto¬ 
janstvenim mirom. 

_Po ovome što si sada rekao, izgleda da ti vje¬ 
ruješ u neko svoje pravo na ovu zemlju. Ako su te 
tvoji predji odgajali da svojataš ovaj kraj, onda je 
tvoj odgoj promašio cilj. Ovu sam zemlju dobio na 
posve zakonit način, o čemu se možeš svakog dana 
osvjedočiti. Nažalost te moram zamoliti, da napu¬ 
stiš moju kuću, u kojoj si bio tako srdačno prim¬ 
ljen. Potraži me u mojoj sobi, da te isplatim za tvoj 
posao. Na rastanku upamti, da su ti moja vrata i 
dalje otvorena. Dodji, ako budeš trebao savjeta od 
čovjeka, koji je i stariji od tebe i iskusniji. 

Ovaj govor izrekao je sudac gotovo nježno, te 
se udaljio u svoju sobu. Edward je ostao neko vri¬ 
jeme kao gromom ošinut. Jedva se je sabrao, sjetiv¬ 
ši se svih riječi, što ih je izgovorio sucu. Bacio je 
pogled na Elizabetu, koja je sjedila pomknute gla¬ 
ve. Eđward joj nježno pristupi. 

_g vama bi se htio rastati u miru. Ja sam se 

malo prije zaboravio i žalim svoje ponašanje. 

_Ne ljutim se na vas, odgovorila je Elizabeta. 

Uvjerena sam, da se ni otac ne ljuti. Ne žalostite 
staroga Nattija s takvim sitnicima. Recite mu, da 
smo mu ostali i dalje dobri prijatelji. 

S ovim posljednjim riječima udaljila se Eliza¬ 
beta u pokrajnju sobu. Edward~je gledao za njom, 
ne smogavši više ni riječi. Konačno se sabere, ener¬ 
gično se okrene i izadje na cestu. Otputio se je u 
Nattijevu kolibu, ni ne svrativši u sučevu sobu. 

Šerif Johness izbivao je već dva dana zbog vr¬ 
lo važnog posla. On je saznao, da se negdje u šumi 
kriju krivotvoritelji novca. Nakon duge i svestra¬ 
ne potrage uspjelo mu je uloviti bandu na poslu. Te 
večeri vratio se je Johness pobjedonosno sa uhva¬ 
ćenim plijenom. Njegovi ljudi vodili su bandu krivo¬ 
tvoritelja. Pošto je dobrijane dobro zabravio u ćelije 
uputio se je brzim koracima kući. Kad je dojašio 
pred kuću, začudilo ga je, što se Rex ne javlja svo¬ 
jim uobičajenim lavežom. Sišao je s konja i pokucao 
na vrata. Dugo vremena nije se nitko javljao. 
Johness pokuca ponovno, mnogo snažnije. 

— Gdje si crnački kralju?, poviče Johness ne¬ 
strpljivo. 

— Strašna nesreća, gospodine, strašna nesre¬ 
ća!, kukao je iznutra Agi otvarajući vrata. 

— Gdje je Rex? Kakva nesreća?, vikao je 
Johness, 

— Strašno!, ponavljao je Agi. Gospodjica Betty 
i gospodjica Lujza išli u šumu. Došla panter. Rex 
mrtvo, deklamirao je crnac uzdišući. 

— Govori jasnije!, drmao je Johnes crnca. G o- 
vori ti Benjamine! Što se je dogodilo?, obrati se 

Johnes Benjaminu, koji je upravo došao držeći svje¬ 
tlo visoko nad glavom. 

— Govori već jednom!, vikne Johness ušavši u 
kuću. Gdje je Elizabeta? 

— U svojoj kabini, odgovori Benjamin gutnuv- 
ši obilno ruma. 

— A sudac? 

— I on je u svojoj kabini. 

—- Šta se zapravo dogodilo? 

Benjamin je sjeo, strusio još nekoliko gutljaja 
ruma, te ispričao Johnessu sve novosti, koje su se 
dogodile za njegovog izbivanja. Na svršetku je još 
dodao svadju suca sa Edwardom. 

— Strašno, ponavljao je Johness. Čim mene ne¬ 
ma u mjestu, već se dogadjaju upravo uzbudljive 
stvari. Ja se ne bi nikada smio maknuti iz Temple- 
tona. Hvala ti Benjamine, završi Johness i izadje 
opet na cestu. 

Vraćajući se prema zatvoru, mislio je Johness, 
kako sada njegovi stražari sigurno mirno pijuckaju 
rakiju. I nije se prevario. Našao ih je u dobrom 
raspoloženju. On uzme nekoliko najsposobnijih i 
najodanijih i uputi se prema Nattijevoj kolibi. Kad 
su došli u blizinu, zaustavi se Johness. Stao je u sre¬ 
dinu i počeo je govoriti smišljeni govor. 

— Moram vas upoznati sa svrhom ove noćne 
šetnje. Vi idete do Nattijeve kuće. Taj je čovjek 
povrijedio zakon. Navalio je na čovjeka, koji je imao 
pravnu punomoć, štaviše, on ga je potjerao puškom 
od vršenja dužnosti. Taj je čovjek teško sagriješio. 
Mi ćemo ga uhapsiti. Opkolit ćemo kuću. Vi ćete na 
moj znak navaliti na vrata i brzo ščepati starca, 
kako se ne bi imao vremena braniti. 

Stražari poslušaše zapovijed i opkoliše kuću u 
velikom luku. Posao su obavili u najvećoj tišini. 

Kad je Johnes dao znak svjetlom, nahrupiše prema 
kući Odjednom stadoše kao ukopani. Na mjestu, 
odje je stajala koliba bilo je svježe garište. Još je 
tinjao žar, a plamičci dima dizali su se lijeno iz pe¬ 
pela. Ljudi ostadoše zapanjeni, ne smogavši ni jedne 
riječi. Jezovitu šutnju prekinuo je jedan glas. Iz ta¬ 
me je izašla spodoba i stala kraj garišta. Žar mu je 
osvijetlio lice. Bio je to Veliki lovac Natty. 

— Htjeli ste silom preko mojeg praga, govorio 
je mirno sa izrazom bola na licu. Prisilili ste me, da 
zapalim svoj vlastiti dom. Sve zbog prekoračenja 
zakona. Kako je bilo lijepo ono vrijeme, onih punih 
četrdeset godina, što sam ih proveo ovdje dok vas 
još nije bilo. Tada me nije nitko vrijedjao. Živio 
sam, s ono malo ljudi, u bratskoj slozi. Čitava je 
priroda pripadala meni. Nikome nisam činio krivo. 
Došli ste po mene? Dobro, možete me voditi. Ja se 
više neću protiviti. 

Nitko od stražara nije se usudio staviti ruku 
na takvog poštenjaka. Njima bi bilo veoma drago, 
kad bi ovaj čestiti starac pobjegao u noć. Niti jedan 
od njih nije učinio ni jednog koraka kao progonitelj 
Duboko su žalili, što su morali upotrijebiti silu na 
čovjeku takova kova. Zamjerali su šerifu na tvrdo¬ 
glavom proganjanju starca. I sam Johness je ostao 
časak pokunjen od Nattijeva govora. Starčeve oja- 
djene riječi dojmile su se i njega, tvrdokornog ču¬ 
vara zakona. Trebalo je izvjesno vrijeme, dok se je 
svladao i prikupio. Tada je pristupio starcu, ne gle¬ 
dajući mu u poštene i jasne oči. 

— Žao mi je stari prijatelju, ali ja vas moram 
povesti sa sobom. 

Preko starčeva lica preleti tamna sjena bola. On 
je bez riječi stao medju stražare. Povorka je šutke 
krenula prema mjestu. Putem ga je Johness uporno 

ispitivao. Pitao ga je za Olivera Edwarda. Pitao ga 
je za indijanca Johna. Pitao ga je, zažto je zapalio 
kuću. Natty je na sve tvrdokorno šutio. 

Napokon je i Johness stigao kući na zasluženi 
odmor. Mirno je legao u krevet s mišlju, da je za¬ 
konu udovoljeno. 


PRED POROTOM 

Templeton je imao svoje običaje. Jedan od tih 
je bio, sastajanje suda i porote. Sud i porota sasta¬ 
jali su se prvog ponedeljka u mjesecu srpnju. Tada 
bi dolazili porotnici iz velikih udaljenosti. S njima 
je dolazilo mnogo znatiželjnika. Ovi su bili gledaoci 
i slušaoci. Ovakvi su smatrali taj dan nekom vr¬ 
stom pučke zabave. U osam sati bila je porota na 
svojem mjestu. Na počasnom mjestu sjedio je sudac 
Tempel. Gospodin Leppet uzbudjeno je šetao po 
dvorani. On je bio branitelj optuženih. U dvoranu 
su najprije doveli krivotvoritelje novca. Ovi su br¬ 
zo priznali svoj čin. Porota ih je proglasila krivima 
i osudila. Slijedeći optuženik bio je Veliki lovac Nat- 
ty. Kad je sjeo na optuženičku klupu, titrao mu je 
oko usana zagonetan smiješak. Bio je to smiješak čo¬ 
vjeka, koji je siguran u svoju mirnu i čistu savjest. 

— Optuženi, skinite pred sudom kapu, oglasi se 
sudac Tempel. 

— Kako?, podigne Natty glavu, trgnuvši se 
kao od sna. 

— Skinite kapu, ponovio je sudac. 

— Sud vas opominje, da skinete kapu, šapnuo 
je Leppet na uho optuženom. 

Natty se trgne i postidjeno skine kapu. Sudac 
Tempel pozove okružnog tužitelja da pročita optuž- 

bu. Optužba je bila kratka. Optuženi je zapriječio 
ulazak u kuću čovjeku, kojeg je vlast poslala sa 
ovlaštenjem za premetačinu. Poslije optužbe uzeo 
je riječ branitelj Leppet. On je u nekoliko riječi pri¬ 
kazao taj čin posve bezazlenim. 

— Smatra li porota optuženoga krivim?, pitao 
je sudac. 

Porotnici skupiše glave. Nekoliko su se minuta 
mrmljajući dogovarali. Konačno su porotnici izja¬ 
vili: optuženi nije kriv. Kad je Natty čuo izjavu po¬ 
rote, on je uzeo svoju kapu i pošao prema vratima. 
Njegov ga je branitelj zaustavio i posjeo natrag na 
optuženičku klupu. Upozorio je Nattija da mora sa¬ 
slušati još ieđnu optužbu. Ovo je Nattija shrvalo. 
Sjeo je na klupu tužnog izraza u licu. Druga optu¬ 
žba glasila je ovako: optuženi je digao pušku na lice 
ovlašteno zakonom. To nije mogao slušati niti hla¬ 
dnokrvni Natty. Iznenada skoči, a iz očiju mu sijev- 
ne plamen srdžbe. 

— To je laž! To će posvjedočiti i nazočni Billy 
Kirby. Ja nisam nikada u životu prolio ljudsku krv. 
Koliko sam puta imao povoda, ali je u meni uvijek 
prevladavalo čovještvo. Zar vi mislite, da je čovjek 
koji živi tako dugo u ovoj pustoši zaboravio na 
Boga? 

— Neka se preslušaju svjedoci, kratko će su¬ 
dac. 

Prvi svjedok Doolitle znao je tako vješto iski- 
titi svoje svjedočanstvo, da je krivnja bila jasna. 
Čak je i Billy Kirby govorio nekako smeteno, zapli¬ 
ćući se poput malog djeteta. Čak je i zaboravio da 
se nalazi u sudnici. Započeo je sa Nattijem razgo¬ 
vor o minulom lovu na golubove, o streljačkom na¬ 
tjecanju i još nekim nevažnim stvarima. Sudac pre¬ 
kine taj razgovor. 

— Gospodo porotnici. Optužbu ste čuli. Ćuli 
ste i svjedoke, pa sudite po pravdi i savjesti. Ako je 
optuženi kriv, sudite mu strogo. Mi u ovoj pogranič¬ 
noj zemlji moramo štititi i njegovati zakone, da se 
ne uvuče lopovština na pragove naših domova. 

Porotnici su počeli sa oduljim vijećanjem. U 
dvorani je vladala napetost znatiželje. Napokon se 
oglasi porota: kriv je. Veliki lovac Natty bio je 
osudjen na mjesec dana zatvora. Povrh zatvora sa 
globom od stotinu dolara i jedan sat stavljanja u 
klade. Kad je Natty čuo osudu, bijesno je skočio na 
klupu. 

— Nemoguće suče! Vi to ne možete učiniti je¬ 
dnom starcu, koji još nikada nije bio kažnjen. Oda¬ 
kle ću ja smoći taj novac? Zbog jednog pišljivog je¬ 
lena, ovako uništiti čovjeka. Dajte mi barem nagra¬ 
du za panteru. Vaša je kćerka bila već izgubljena, 
da nije bilo moje sigurne ruke. Ako mi oprostite, ja 
ću vam to nadoknaditi prekrasnim krznima. 

— Odvedite ga, reče sudac. 

— Ja plaćam za njega, poviče Benjamin sko¬ 
čivši kroz prozor u sudnicu. Tu je moja sva ušted- 
nja. Ja ću ju rado žrtvovati za prijatelja. 

— Dosta je cirkusa!, zagrmi sudac. Odvedite 
ga! 

Natty je izašao pognute glave. Za njim se je 
vukla povorka znatiželjnika, koji su se htjeli nasla- 
djivati tudjom sramotom. Kad su stigli do klada, 
mislio je stražar da će imati sa starcem posla. Pre¬ 
vario se je. Natty je sjeo i sam je stavio noge u dr¬ 
vene rupe. Kad je stražar htio zatvoriti klade, do¬ 
trči Benjamin. 

— I mene stavite u klade. Kad može moj prija¬ 
telj ovdje sjediti, onda mogu i ja. 

Stražaru je bilo posve svejedno, tko će sve sje¬ 
diti u kladama. On je posjeo i Benjamina, stavio mu 
»drvene nogavice« i otišao. Najveće veselje toga ju¬ 
tra doživjeli su dječaci Templetona. Oni su se ne¬ 
prekidno smijali Benjajminu. On je bespomoćno sje¬ 
dio, ne pokazujući nikakve srdžbe. 

— Nisu te »drvene čarape« tako strašne, obrati 
se Benjamin Nattiju. Kad sam bio 11a »Divljoj mač¬ 
ki«, vidio sam i te kakvu gospodu, kako sjede ova¬ 
ko kao i mi. Sjedili su samo zato, jer su popili neko¬ 
liko kapi ruma u službi. Ne bi bilo loše i sada gucnu- 
ti čašicu. Djelovalo bi to umirujuće. 

Benjamin nije dobio nikakav odgovor. On izva¬ 
di svoje novce i počne ih polahko brojiti. Toliko se 
je zanio u taj posao, da nije primjetio pridošlog 
Doolitla. 

— Htio bih s vama govoriti Natty, oglasi se 
ovaj. 

Nije ni dovršio rečenicu, već ga je Benjamin 
ščepao za noge i bacio pred sebe. Počeo je bjeso¬ 
mučno bubnjati po njegovim ledjima i licu. Za čas 
je bio Doolitle modar kao mornarsko odijelo. Nju¬ 
škalo se je koprcao i zvao ljude u pomoć. Svi su ga 
toliko voljeli, da mu nitko nije htio priteći i izbaviti 
ga iz pandža pravedne srdžbe. Vika je postala tako 
glasna, da je odzvanjala čitavom sudnicom. Šerif 
Johness istrči na ulicu i pohiti Doolitlu u pomoć. 

— Benjamine!, izdere se Johness podigavši 
premlaćenog Doolitla. Vi ćete za ovo odgovarati. 
Strpat ću i vas u zatvor. 

— Vrlo rado ću noćas dijeliti kabinu sa svojim 
prijateljem. 

— Zauvijek ste upropastili svoj ugled, vikao je 
šerif. 

— Ali sam ovom pljesnjivcu pokazao zube. 

Johness je smatrao poniženjem objašnjavati se 
sa Benjaminom. On je izdao stražaru naloge i vra¬ 
tio se sa Doolitlom u sudnicu. 

Jedan sat kazne u kladama je minuo. Stražar 
se je lijeno dovukao i skinuo im drvo sa nogu. Obo¬ 
jicu je poveo u prilično udobnu ćeliju. Natty je sjeo 
na krevet. Poniknuo je glavom i šutio. Benjamin je 
naprotiv bio odlično razpoložen. Stao je do prozora, 
koji je gledao na cestu, i razgovarao je sa znancima. 
Svakog bi časa potegnuo iz boce, koju su mu pružili 
kroz prozor prijatelji. Edvvard se je pojavio kraj 
prozora tek pod večer. Nešto je šapnuo Nattiju i 
opet je nestao. Natty se je odmah razvedrio. Legao 
je na krevet i zadrijemao. Benjamin je postajao sve 
glasniji i raspoloženiji. Kad se je već gotovo smrklo, 
žurile su cestom Elizabeta i Lujza. One su hitale pre¬ 
ma zatvoru u posjete Velikom lovcu. Elizabeta je 
dobila od oca dvije stotine dolara. Ona je svakako 
željela predati Nattiju taj novac. On će tim novcem 
platiti globu i namiriti druge potrebe. Otac je upo¬ 
zorio kćerku, da ne smije govoriti ništa o osudi, jer 
bi time povrijedila zakon. Kad su djevojke stigle do 
zatvora, predale su ključaru ceduljicu od suca Tem- 
pla. Ovaj ih je odveo u ćeliju, upozorivši ih, da se 
smiju zadržati svega osam minuta. Toliko je još 
manjkalo do devet sati, a tada se zatvara zgrada. 
Kad su djevojke stupile na prag, primjetile su neke 
čudne pokrete dvojice zatvorenika. Izgledalo je, kao 
da nešto sakrivaju. Elizabeta se je tog časa sjetila 
da je, putem ovamo vidjela Eđwarda. On je uprav¬ 
ljao volovskim zapregom, obučen u seljačko odijelo. 
Čim je progovorila prvu riječ, zaboravila je na sum¬ 
nju. 

_Došle smo olakšati vam sudbinu, reče Eliza¬ 
beta. Nemojte se ljutiti, što vam donosim novac za 

globu. Trebali ste pustiti tog Doolitla u kolibu, pa 
bi sve bilo drugačije. 

— Ne gospodjice, tada nisam mogao pustiti ni¬ 
koga u kolibu. Čak ni vaš umiljati glasić ne bi me 
smekšao. 

— Nisam vas došla ispitivati, odgovori blago 
Betty. 

— Čudim se samo sucu. Kako je mogao mirno 
gledati, da sramoti čovjeka kojeg je nazivao pri¬ 
jateljem. 

— Zakon se je morao poštivati, reče Betty. 

Natty naglo prekine' razgovor i naćuli uši. Iz¬ 
vana se je čulo volove. Oni su česali svoje rogove o 
zidove zatvora. 

— Vi me ne ćete izdati reče uzbudjeno Natty i 
strgne platno. 

Na zidu se je pokazala velika rupa. 

— Valjda ne kanite bježati? 

— Moram gospodjice, odgovori Natty odlučno. 
Zar ste mislili, da ću ovdje sjediti mjesec dana? 
Moram otići po važnom poslu. 

— Ostanite Natty, zaklinjala ga je djevojka. 
Mi ćemo vam sagraditi novu kolibu, u kojoj ćete 
mirno provoditi starost. 

— Ne mogu ostati. 

— Onda barem uzmite ovaj novac. Trebat će 
vam. Ovdje je dvije stotine dolara u zlatu. 

— Zlato!, reče Natty prevrćući novac na dlanu. 
Kako dugo nisu ove moje ostarjele ruke držale tu 
plemenitu kovinu. Evo vam ih, ja ih ne trebam. 

— Uzmite, molila je Betty. 

— Dobro dijete, nasmiješi se starac. Ako već 
želite učiniti starcu uslugu, onda mu kupite od tog 
novca najfinijeg baruta. Donesite mi ga sutra uju¬ 
tro u bregove. A sad bježite odavle. 



Vrijeme razgovora je prošlo. Na vratima ćelije 
pojavio se stražar. Čvrsto je zaključao vrata i ot¬ 
pratio djevojke iz zgrade. Bjegunci proširiše rupu 
na zidu i iskočiše na zrak. Benjamina je Natty iz¬ 
gurao prvoga. Bio je to prilično težak posao, jer je 
siromah Benjamin bio blesast od ruma. Čim su bje¬ 
gunci dohvatili cestu, čuli su za sobom potjeru, 
upravo su na cesti prestigli djevojke. 

— Trčite do jezera i uzmite očev čamac, poviče 
Betty. S njim možete na koju god stranu. 

Bjegunci poslušaše djevojku, ostavivši Benja¬ 
mina na kolima. U pravi čas, jer su im progonitelji 
stizali za petama. Na čelu je trčao Billy Kirby, vi¬ 
čući iz sveg glasa. Kad je prestigao kola, naglo se 
je zaustavio. 

— Do vraga, usklikne iznenadjeno. Ovo su moji 
volovi. Hej mladiću! Odakle ti ove životinje? 

— Ne miješaj se u moje poslove, gundjao je 
Benjamin. To je moja ladja. Na njoj sam ja kormi¬ 
lar. Ima i za tebe kabina, ako se želiš voziti. 

— Ti se šališ sa svojom dušom. Hoćeš li, da ti 
med ju dlanovima protrljam uši? 

— Ja sam Benjamin, moj mladiću. Ova sam 
kola uzeo ja, to jest mi smo uzeli kola, Benjamin i 
ja. Ne, ne, Natty, Benjamin i ja. Uf do vraga, sad 
ne znam istom, tko je zapravo uzeo kola. 

Kad je Billy vidio, da je Benjamin potpuno luc¬ 
kast od preobilja pića, istrgao mu je uzde i potjerao 
kola na neku krčevinu. Na tom je mjestu kanio su¬ 
tra zorom iskopavati panjeve. On svrati pogled u 
kola na goropadnog kormilara Benjamina. Ovaj je 
medjutim glasno hrkao. Mjesec je uživao gledajući 
taj zamamljivi prizor. Billy Kirby nije imao^ namje¬ 
ru tragati za bjeguncima. On je bio po vanjštini su¬ 
rov i neotesan divljak, ali mu je duša bila meka i 

topla. Napokon Velikog lovca Nattija poštivao je. 
Za njega je taj starac bio izvor poštenja. 

Naši su bjegunci sretno stigli do jezera i pobje¬ 
gli su u sučevom čamcu. 

Progonitelji su pretraživali do pola noći svaki 
kutić. Cijela je okolica bila rasvijetljena bakljama. 
Našli nisu ništa. Oko pola noći vratili su se u Tem- 
pleton gladni i izmoreni. 


POŽAR U BREGOVIMA 
I SVRŠETAK INDIJANCA JOHNA 

Kad su djevojke ušle u dućan Francuza Quoia, 
nije ih niti primjetio. Toliko je bio zaduben u neko 
pismo. Djevojke su časak razgledavale dućan. Kad 
ih je Francuz napokon spazio, skočio je kao uho¬ 
đen iglom. ” 

— Oprostite moje dame. Toliko sam se zanio 
ovim pismom, da vas nisam ni primjetio. Danas je 
za me veseo dan. 

— Opraštamo vam, našali se Betty. Povrh to¬ 
ga nam je drago, da ste veseli, premda nam je raz¬ 
log nepoznat. 

— Zamislite, raznježio se je Quoi. Otvoren mi je 
put u domovinu. Doskora ću se naći u milom zavi¬ 
čaju. Razumijete li moje oduševljenje? Vama je la¬ 
ko. Kod kuće ste, medju svojim milima. Ali mene 
je neprestano morila čežnja za domovinom. Konač¬ 
no sam dočekao taj veliki dan. 

— Raduje me vaš zanos, odgovori Betty. Tem- 
pleton će žalosno dočekati dan rastanka s vama. Vi 
ste bili vrijedan i čestit gradjanin. 

— Hvala vam gospodjice. Čime vas mogu po¬ 
služiti?, sjeti se trgovac. 

Betty je kupila najsitniji puščani barut. Dje¬ 
vojke se srdačno oprostiše sa Francuzom i krenuše 
prema bregovima. Na podnožju zaustavi se Lujza. 

— Bojim se ići dalje, reče Lujza, sjetivši se 
pantere. 

— Pristajem, uzvrati Betty. Tek te molim, da 
me ovdje pričekaš. Ne bi se htjela sama vratiti u 
mjesto. To bi pobudilo sumnju. 

— Čekat ću te na ovom mjestu, požuri se Luj¬ 
za. 

Elizabeta se brzo uspinjala na ugovoreno mje¬ 
sto. Drveće je bilo pocrnjelo od žege. Izgledalo je, 
kao da će svakog časa planuti požar. Zemlja se je 
raspukla od suše. Sva je priroda vapila za vlagom. 
Dan je bio nesnosno sparan i obećavao je kišu. Eli¬ 
zabeta se je mukom uspela na čistinu,' ali nije našla 
Nattija. To ju je vrlo začudilo, poznavajući starče¬ 
vu poslovičnu točnost. Prvo vrijeme je mirno sjedila 
ne uznemirujući se zbog toga. Zamalo je postala 
nestrpljiva. Nemirno se je šetala po čistini, napeto 
osluškivajući svaki šum. Odjednom začuje u nepo¬ 
srednoj blizini čudnovato psikanje. Ona potrči pre¬ 
ma mjestu odakle je dolazio glas i ostade zapanje¬ 
na. Na širokom panju nepomično je sjedio inđija- 
nac John. Izgled mu je bio neobičan. Njegova gusla 
kosa je bila pomno počešljana i spletena. Na grudi¬ 
ma se ljeskalo mnogo nakita, a na ušima prekrasne 
naušnice. Preko koljena prebacio je pomno složen 
gunj. Iz očiju mu je sijevala zagonetna vatra. Dje¬ 
vojku je trenom minuo strah. Ona pristupi nekad 
slavnom poglavici. 

— Zašto se indijanac John tako rijekto poka¬ 
zuje u Templetonu, reče Betty. John je obećao bije¬ 

loj djevojci košaricu od vrbovih šiba. Djevojka će 
mu dati za uzvrat novu košulju. 

_ Johnove su ruke prestare za pletenje koša¬ 
rice, odvrati mirno indijanac. Johnu ne treba više 
košulja. 

_ Kadgod John zaželi, neka dodje u moju ku¬ 
ću. Košulja čeka Velikog poglavicu. Johna vole nje¬ 
gova bijela braća. 

Djevojka još nije ni dovršila zadnju rečenicu, 
već se je pokajala. U indijančevim očima sijevne 
plamen srdžbe. 

— Braćom ih nazivaš mojom, kćeri moja? Zar 
su to braća? Ljudi koji su došli ovamo i nemilosrd¬ 
no ubijaju moj narod. Ja sam to morao gledati bes¬ 
pomoćno. 

— Predaj ovo Nattiju, prekine ga Betty, kako 
bi svratila razgovor na drugo. 

— Što je to kćeri? 

— Puščani prah. 

— To je zlotvor mog naroda, plane indijanac. 
Da nije bilo ovoga, ne bi nikad bijelci protjerali 
moje pleme. Prekasno je sada o tome razmišljati. 
Ja sam već prestar. Kad zaklopim oči, izumrijet će 
moj rod. 

— Još si snažan Johne, rekla je Betty ganuto. 

— Ja sam bio mlad pred šest puta deset godina. 
Tada sam bio vitak kao jela, a snažan kao orao. 
To se više neće nikada vratiti. 

Indijanac je zašutio. Elizabeta je nemirno gle¬ 
dala oko sebe. Najednom zaprepašteno krikne. Iz 
šume je sukljao gust dim. Pucketanje granja čulo 
se je sve bliže i bliže. Elizabeta je počela trčati u 
okrug kao izbezumljena. Iz šume osvane Edward. 
Bio je sav van sebe. Pritrčao je indijancu i žestoko 
ga prodrmao. 

— Ustani Johne! Spasi se, dok nije prekasno. 

— Spasi ovo dijete, a starog Johna pusti umri¬ 
jeti. 

— Gospodjica Temple!, prenerazi se Edward. 

— Spasite se djeco, poviče indijanac. 

Bilo je skrajnje vrijeme. Plamen je dolazio sve 
bliže. Vrućina je bivala nesnosna. Edward obujmi 
Elizabetu i prenese ju na neku malu čistinu. To je 
mjesto bilo okruženo vlažnom mahovinom. Djevojka 
je šutke podnosila nošenje na Edwardovim ruka¬ 
ma. No ni ovo mjesto nije bilo za dugo. Mahovina 
se je doskora osušila od vrućine i ugrozila čistinu. 
Izgledalo je, da ni njima nema spasa. Edward baci 
pogled na indijanca. Ovaj je još uvijek mirno sjedio, 
i ako je plamen zahvatio već i panj na kome je sje¬ 
dio. 

— Spasite se Edwarde zaklinjala je Betty. 

— Ja vas neću napustiti. 

— Bježite Edwarde! Recite mom ocu, da ga 
njegovo izgubljeno dijete voli. 

— Čitav ću život ostati uz vas, reče mladić, 
spustivši se na koljena pred djevojkom. 

Položaj je bio beznadan. U blizini se prolomi 
prasak. 

— Izgubljeno je jadno dijete!, čuo se je glas iz 
blizine. 

Bio je to Veliki lovac Natty. Dotrčao je na či¬ 
stinu izobličen. Kosa mu je bila nagorena, a košu¬ 
lja načičkana rupama. Bio je gologlav i crven od 
žara i sparine. 

— Na životu ste, hvala Bogu. Ne smijemo gu¬ 
biti ni časa, govorio je Natty uzbudjeno. 

— Što će biti s Johnom?, pokaže Edward na in¬ 
dijanca. 

Natty potrči do gorućeg panja. 

— Ustani prijatelju Mohegan! Prijeti ti život¬ 
na opasnost. 

_Ostavi me ovdje bijeli brate, reče indijanac sve¬ 
čano. Došlo je vrijeme mog svršetka. Veliki me duh 
zove na poljane blaženih. Stavi mi u grob sjekiru, 
pojas i lulu, kako ne bi morao tražiti svoje stvari 
po šumi, kad budem išao ponovno u rat na čelu svo¬ 
jih hrabrih ratnika. 

Natty je znao, da je suvišno jednog indijanca 
nagovarati. On neće ništa učiniti protiv svoje volje. 
Zato ga naprti bez riječi na ledja i pohita iz plame¬ 
na. Natty je poznavao svaki kamen i svaku stazicu. 
Pronašao je novu čistinu, kojoj još nije prijetio pla¬ 
men. Putem je zbijao šale. 

— Odmah sam znao, da je puščani prah bio iz 
Francuzovog dućana. Planuo je kao baklja. E, da 
smo mi u ratu protiv Kanadjana imali takav prah. 
Nisam vam još pričao o tome . . . 

— Sada nije vrijeme za priče, prekine ga Ed- 
ward. Treba što prije izaći odavde. 

— Šta misliš mladiću, kuda vas vodi stari Nat- 
ty? Na kamenu gromadu iznad naše špilje. 

Što je Natty rekao to je i učinio. Prostor iznad 
špilje bio je gotovo sasvim siguran. Na*tty spusti 
indijanca na zemlju i nasloni se na stijenu. Bio je 
satrt od umora. Elizabeta je plakala od radosti. 

— Što vam je?, upita ju blago Edward. 

— Sretna sam i zahvalna sudbini. 

— Hoćete li okrepe? 

Ne čekavši na odgovor, Edwarđ se je nagnuo 
na ulaz u špilju. 

— Majstore Benjamine, poviče mladić. Dodaj 
malo svježe vode sa vinom. 

— Fuj, ovdje je toplije nego u kuharskom ko- 
tlu na brodu, stenjao je Benjamin pružajući Eđwar- 
du piće. 

Ovo je djevojku sasvim oporavilo. Ona je sjela 
na obližnji kamen i spokojno je gledala pred sebe. 
Natty neprimjetno gurne Edwarda, • pokazavši mu 
Johnove oči. 

— Dolazi mu kraj. Kada indijanac netremice 
gleda u jednu točku, to je znak da kani otputovati 
tamo, od kuda se više ne vraća nitko. 

Indijanac se John teškom mukom malo pridi- 
gao. Ispružio je ruku prema zapadu i razvukao je 
usta na blažen smiješak. Taj se je smiješak istog 
časa ukočio na njegovom staračkom obrazu. Ruka 
je nemoćno pala na zemlju. Tako je svršio Veliki 
poglavica Delawara. Natty je kleknuo pored mrtvog 
prijatelja sa stravom na licu. Zaklopio mu je oči i 
rekao: »Pola moga života otišlo je u nepovrat. Neka 
dodje smrt i po mene. Sva mjesta ovog kraja, koja 
su me sjećala na djetinjstvo, promijenila su se. Ja 
moram još ostati, dok bude sudbini po volji. 

Počelo je grmjeti i sijevati. Pojavile su se i pr¬ 
ve kapi kiše. Natty podigne mrtvog prijatelja i od¬ 
nese ga u špilju. Iz daljine su se čuli glasovi ljudi. 
Bili su to muškarci, koji su dolazili u pomoć postra- 
dalima. Elizabeta se je poveselila čuvši poznati glas. 
Glas, kojeg je od vremena do vremena donosio vje¬ 
tar. Bio je to glas njezinog oca. Edward ju isprati 
do ceste. 

— Danas još moram čuvati moju tajnu, reče on 
na rastanku. Sutra ćete doznati sve. Neću se ovdje 
sresti s vašim ocem. 

Mladić se je naglo okrenuo i nestao. Elizabeta 
je bila začas u zagrljaju razdraganog oca. Sudac je 
plakao od sreće. 

JUNAČKO DJELO HRABROG KONJANIKA 

Dan i noć je padala kiša. Vatra je bila potpune 
ugašena. Izgledalo je, da je vraćen mir Templetonu. 
Ali dogodilo se je nešto izvanredno. Iz zatvora su 
pobjegli krivotvoritelji novca. Zlobni jezici Temple T 
tona govorili su koješta. Jedni su na sav glas tvrdili, 
da su se krivotvoritelji ujedinili sa Nattijem i Ed- 
warđom. Drugi su govorili, da je s time u vezi i smrt 
indijanca Johna. Govorili su, da su ubili indijanca, 
kako bi nesmetano podijelili blago, koje čuvaju u 
špilji. Oni najpokvareniji su tvrdili da su Natty i 
Edward zapalili šumu iz osvete. To su bili stražari, 
koji su jučer, progoneći Nattija i Edwarda, neopre¬ 
zno bacili baklju, te zapalili šumu. Šerif Johness je 
nasjedao svim tim lažima. Sakupio je sve stražare 
i još nekoliko dobrovoljaca. S tom hrabrom voj¬ 
skom, htio je osvojiti špilju i pohvatati zločince. Za 
zapovjednika vrle vojske postavio je šerif gostioni¬ 
čara Hollistera. Taj se junak rado nazivao »Kape¬ 
tan Hollister«. On je nekada služio u konjaništvu. 
Čitav svoj vijek u Templetonu pripovijedao je o ve¬ 
likim junaštvima. Kao potvrdu svojim lažima pro¬ 
zvao je svoju gostionicu »K hrabrom konjaniku«. 

Šerif je poslao do špilje dva čovjeka kao izvid¬ 
nicu. Johnessu je položaj izgledao vrlo ozbiljan. Na 
protivnika treba udariti sa dvije strane. Jedno će 
krilo voditi Hollister. Ali koga naći za drugo krilo? 
Sebe je smatrao nepodesnim za takve stvari, svaka¬ 
ko iz straha. Doolitle je blijedio na samu pomisao, 
da bi njega mogla zapasti ta čast. Mutno obzorje 
razvedrio je i opet Billy Kirby. Dolazio je, tuleći ne¬ 
ku bećarsku pjesmu. Šerif mu je brzo razjasnio no¬ 
vu dužnost. Postavio ga je na desno krilo. Vojska 
je bila spremna za napad. Oba krila došuljala su se 

u blizinu špilje. Kad je trebalo nasrnuti, ustanovile 
vodje, da ostadoše osamljeni. Nije im preostalo ni¬ 
šta drugo, već da sami zakorače prema neprijatelju. 
Ostali junaci sakriše se iza drveća. Iza najdebljeg 
sakrio se je junak Doolitle. Na bojištu je ostao Hol¬ 
lister sa svojom ogromnog sabljetinom i Billy Kir- 
by sa sjekirom. Billy je pošao nehajno naprijed 
mašući sjekirom. Pred špiljom je bilo vrlo sklisko 
tlo. Bilo je teško uspeti se do ulaza. Već nakon ne¬ 
koliko koraka ugleda Billy dugačku cijev Nattijeve 
puške. 

— Ne pucajte Natty, reče Billy mirno. Ja se ne 
plašim tog vašeg kolca. Nisam došao ovamo, jer se 
ljutim na vas. Mene je šerif odredio »u ime zakona«, 
pa bi htio da svršimo stvar na zadovoljstvo sviju. 

— Ne približujte se više ni koraka Billy! Moja 
Je ruka previše sigurna i točna. U špilju ne možete 
Još dva sata. Tada mogu svi unići. Budete li htjeli 
silom provaliti, znajte da imam baruta na pretek. 
Bit će lješina kao snoplja. 

Billy se vratio i poručio šerifu Nattijev zahtjev 
Johnessu se stvar nije svidjala. Ljutilo ga je, što 
nema šerifske vlasti i snage provaliti sa svojim lju¬ 
dima do tih razbojnika. On pristupi bliže i obrati se 
Benjaminu, koji je mirno sjedio i pušio svoju lulu. 

— Smjesta da si izašao na zrak. Ovdje imam 
ceduljicu, koja te proglašuje uhapšenim. Ako se ne 
predaš, bit će još gorega zla. 

— Ja bi rado u vaše vode, odgovori Benjamin 
premjestivši lulu iz jednog kuta usana u drugi. Ja 
bi s vama išao do na kraj svijeta, kad ne bi zemlja 
bila okrugla. Vi to valjda i ne znate, jer niste nika¬ 
da putovali. Ali ja ... 

— Do vraga!, razžesti se krčmar Hollister, zar 
ćemo se nagadjati sa odmetnicima? 

82 


S ovim riječima nasrne Hollister sa izvučenom 
sabljom na špilju. Usput je gromko naredio juriš. 
Njegovi se ljudi nisu ni pomakli. Kad je dospio cio 
ulaza, strahovito je zamahnuo sabljetinom na Be- 
ujamina. Ovaj se srećom izmakne, pa je oštrica 
udarila u kamen. Natty je do tada sve hladno pro¬ 
matrao. Ali videći Hollistera već na vratima, zaleti 
se na krčmara. Pograbio ga je za kaput i gurnuo 
silovitom snagom. Siromašni se je Hollister koturao 
do dolje kao bundeva. Zaustavio se je upravo pred 
nogama svoje cijenjene supruge. Ova je došla sa že¬ 
nama i dječurlijom. Htjeli su gledati junaštvo svo- 
jih muževa. 

_Zar je to moj hrabri konjanik, vikala je krč- 

mareva žena. Ja sam pripovijedala susjedama o ve¬ 
likim bitkama, u kojima si ti iznio najslavnije po¬ 
bjede. Sada moram gledati svog junaka, kako bježi 
pred neprijateljem. 

— Gdje je moj konj?, vikao je Hollister kao 
mahnit. 

Doolitle nije mogao iz svog sigurnog skrovišta 
podrobno promatrati dogadjaje. Njegova ga je zna¬ 
tiželja pomaknula malo na stranu. Stražnji dio tije¬ 
la ostao mu je nezaštićen. Nattijevo oko je to odmah 
primijetilo. On opali na drhtavca tako spretno, da 
mu je skinuo hlače. Doolitlu sa sc cd straha odreza- 
le noge. Malo zatim počeo je urlati, grozeći se ša¬ 
kama. Ovaj hitac prouzrokovao je opće komešanje. 
Svi su borci bili spremni navaliti 11a špilju. Okršaj 
je bio neizbježiv. Spas je donio, nama već poznati 
glas gospodina Hartmana. Kraj njega je stajao Eđ- 
warđ. Borci se smjesta primiriše. Potpuno smirenje 
učinio je dolazak suca Duka Templa. 

SRETAN SVRŠETAK 

, y .. .i . ... .. 

Sve se je stišalo. Ulaz u špilju bio je slobodan, 
a ipak se nije nitko pomaknuo ni koraka. Na jednom 
se rastvori granje, koje je zatvaralo ulaz. Sve su 
oči bile uprte u jednu točku. Natty i Benjamin izne- 
soše pred špilju starog, slabašnog čovjeka. Sjedio 
je na stolcu, kojeg su napravili na brzu ruku. Imao 
je. bogato, gotovo raskošno odijelo, koje je bilo već 
izlizano i izbljedjelo. Čim su starca iznijela na zrak, 
počeo je nesuvislo, djetinjasto govoriti nepovezane 
rečenice. 

— Je li ovo vojska njegovog veličanstva? Gdje 
su zastave? Neka trubljači dadu znak za juriš, go¬ 
vorio je starac sitnim, piskutljivim glasom, žmirka¬ 
jući malenim očicama. 

-— Taj’ čovjek nije normalan, primjeti sudac 
glasno. 

— Vrlo je star, suče, oglasi se Edward. Podje- 
tinjao je od starosti. 

— Kakva je to zagonetka? upita sudac zlo¬ 
voljno. Tko je ovaj starac. 

— Ovaj starac je moj djed Oliver Effingham. 
To je otac vašeg najboljeg prijatelja Edwarda Ef- 
finghama, kome sam ja sin. 

— Prema tome . . ., prenerazi se sudac. 

—- Prema tome sam ja Edward Effingham. 

— Ali sinko!, promuca ganuto sudac i spusti 
pogled prema zemlji. 

— Ja ću vam sve ispričati suče, reče"Edwarđ. 
0 vama sam sasvim promijenio sud. To je zasluga 
gospodina Hartmana. On je bio prisni prijatelj mo¬ 
ga djeda. Hartman me je uvjerio, da ste vi dobar 
čovjek. 

_ Edwarde!, pokuša sudac govoriti, ali ga za- 

priječiše suze. 

__ Sve ćete saznati, ali..., pri tom pogleda 

Edward na ljude, koji su slušali rastvorenih usta. 

Sudac je razumio Edwardov pogled. Smjesta 
je izdao naredbe. Krčmara Hollistera poslao je s 
ljudima u mjesto. Liječnika Todda zamolio je, da 
povede Doolitla k sebi na njegu. Johnessa je poslao, 
po kola. Ljudi se odmah razidjoše. Ostadoše samo 
najbliži, koji će čuti ovu zanimljivu pripovijest. 

_ Počni sinko, požuri sudac Edwarda. Koliko 

ja znam. tvoj je otac poginuo na nekom brodu, 

_ Istina je suče. Poslije rata je osiromašio. 

Vratio se je u Englesku i tražio je svoje pravo. 
Mene je smjestio u neki zavod u Škotskoj. 

— Zar ti nije pričao, da je meni ostavio sav 
svoj imetak na čuvanje. Mi smo se dogovorili, da 
ču mu čuvati imetak bez obzira na ishod rata. Bili 
smo nerazdruživi prijatelji. Ni politička pitanja nisu 
nas razdvojila. 

— O tome mi je otac pripovijedao. Rekao mi 
je, da ste mu slali novac u Englesku. On je mislio 
da ga tim novcem isplaćujete. Kasnije je doznao, 
da ste mislili pošteno. 

— A dalje? 

— Nakon mnogih rasprava dobio je moj otac 
mjesto u jednoj pokrajini Indije. Smjesta je otputo¬ 
vao i uskoro se dobro snašao. Tada je odlučio doći 
po mene, pa zatim po djeda u Ameriku. Onda se je 
dogodila nesreća. Brod, na kojem je plovio u Engle¬ 
sku, potonuo je i progutao sve putnike. 

— Jadni moj prijatelj, uzdahne bolno sudac. 
Kuda si tada ti otišao? 

— Sakupio sam nešto novaca i otplovio u Ame¬ 
riku u potragu za djedom. Kad sam došao ovamo, 

rekli su mi da je djeda odveo neki vjerni čovjek. 
Njegov pratilac u svim ratovima, imenom Nattv 
Bumpo. 

— Dakle je Natty znao, tko je starac? Nikada 
mi nije ništa rekao, začudi se sudac. 

— Saznao sam, da mi je djed oslabio, ostario i 
osiromašio. Da ga. je Natty odveo daleko prema za¬ 
padu. Prodao sam svu svoju imovinu, kupio sam pu¬ 
šku, ovo odijelo i krenuo ovamo. Tu sam našao Na- 
ttijevu kolibu i u njoj svoga djeda, poglavicu Dela- 
wara Johna Mohegana i Velikog lovca Nattija. Nje¬ 
ga je moj djed postavio za upravitelja ove pustoši 
pred mnogo godina. Ovu zemlju dobio je moj djed 
od Delawara. 

— Zemlja je dakle tvoga djeda Edwarđe. 

— DelawaTski poglavica John Mohegan, nazvan 
»zmijino oko« ili »Indijanac John«, poklonio je ovu 
zemlju mom djedu, koji mu je spasio život od div¬ 
ljih Irokeza. Tada se oni pobratiše. Moj djed je bio 
uvršten u pleme Delavvara, pa je kasnije i mene John 
posinio. 

— Odatle je glas o tvom indijanskom porietlu. 
nasmije se sudac. 

— Svoga sam djeda našao u pažljivoj njezi 
Nattija i Johna. Djedovo siromaštvo, njegova sla¬ 
bost, bolest i djetinjastost bili su razlozi sakrivanja 
u kolibi. Iznosili bi ga na sunce, kad smo se uvje¬ 
rili da nema nikoga u blizini. 

— Edvvarđe! Sinko!, zagrli sudac mladića. Da 
sam to sve znao. To je bio razlog tvog čudnovatog 
ponašanja. Odatle je tvoja naglost i tvrdoglavost. 
Takav ti je bio i otac, moj najbolji prijatelj. 

Kad se Johness vratio sa kolima, oprezno su i 
nježno smjestili starca u kola. Kod kuće su mu dali 
najljepšu sobu, položivši ga na sniježno bijeli kre¬ 

vet. Starčić je čitavo vrijeme pjevuckao i brbljao, 
dok ga nisu Edward i Natty umirili. Napokon je 
tvrdo zaspao. U susjednoj sobi bio je sudac Tempel 
>a majorom Hartmanom. Kad je ušao Edward, su¬ 
dac mu je pružio papir. Edward je čitao đokumenat, 
poprimajući izraz sreće, pomiješane sa žalošću i 
uzbudjenjem. On pogleda datum dokumenta i opazi, 
da je pisan onog dana kad je stiglo ono tajanstveno 
pismo iz Londona. U pismu se javljala smrt Eđu- 
arda Effinghama. Đokumenat, kojeg je Edward 
držao u ruci, bila je oporuka suca Duka Templa. U 
oporuci je stajalo, da pola imetka pripada Edwardu. 

• — Jest sinko, reče sudac očinski. Polovica svega 

je tvoja. 

— I druga polovica će biti njegova, upadne 
Hartman značajno se nasmiješivši Elizabeti, koja je 
upravo ušla. 

— O vama sam uvijek lijepo mislio. Sada uvi- 
djam, kako sam bio nepravedan i neotesan spram 
vašeg oca. Pred vama ga molim za oproštenje. 

— Od srca ti opraštam sinko. Oprosti i ti meni, 
što sam sumnjao u tebe. Sudac namigne Hartmanu. 
Obojica se udaljiše iz sobe i ostaviše mlade same. 
Istoga dana na večer bili su pozvani k sucu svi ju¬ 
naci ove pripovijetke. 

Sa osobitom pažnjom dočekali su Velikog lovca 
Nattija. Te večeri bila je proslava. Cijelo društvo 
odlično se je zabavljalo. Pomalo su došle na red i 
zdravice. Tada je sudac Tempel svečano obavijestio 
svoje goste o zarukama Elizabete i Edwarda. 

— I doskora će baciti sidro u mirnu vodu brač¬ 
ne luke, dodao je Benjamin. 

(Konac) 

